**บริษัท โอเชียนกลาส จำกัด (มหาชน) และบริษัทย่อย**

**หมายเหตุประกอบงบการเงิน**

**วันที่ 31 ธันวาคม 2567**

**1. ข้อมูลทั่วไป**

บริษัท โอเชียนกลาส จำกัด (มหาชน) (“บริษัท”) เป็นบริษัทมหาชนจำกัด ที่จัดตั้งขึ้นในประเทศไทย และเป็นบริษัทจดทะเบียนในตลาดหลักทรัพย์แห่งประเทศไทยในปี 2536 โดยดำเนินธุรกิจหลักเกี่ยวกับการผลิตและจำหน่ายภาชนะเครื่องแก้วสำหรับใช้บนโต๊ะอาหาร โดยมีสำนักงานขายและบริหารและโรงงานผลิตอยู่ที่

สำนักงาน : เลขที่ 75/3 และ 75/88-90 อาคารโอเชี่ยน ทาวเวอร์ 2 ชั้น 12 และ 34 ถนนสุขุมวิท 19 (ซอยวัฒนา) แขวงคลองเตยเหนือ เขตวัฒนา กรุงเทพมหานคร 10110

โรงงานผลิต : เลขที่ 365-365/1 หมู่ 4 นิคมอุตสาหกรรมบางปู ซอย 8 ถนนสุขุมวิท ตำบลแพรกษา อำเภอเมืองสมุทรปราการ จังหวัดสมุทรปราการ 10280

โชว์รูม : เลขที่ 75/1 อาคารโอเชี่ยน ทาวเวอร์ 2 ชั้นที่ 1 ถนนสุขุมวิท 19 (ซอยวัฒนา) แขวง คลองเตยเหนือ เขตวัฒนา กรุงเทพมหานคร 10110

เพื่อวัตถุประสงค์ในการรายงานข้อมูลจึงรวมเรียกบริษัทและบริษัทย่อยว่า “กลุ่มบริษัท” บริษัทมีบริษัทย่อย 3 แห่ง ดังนี้

บริษัท โอเชียนกลาส เทรดดิ้ง (เซี่ยงไฮ้) จำกัด เป็นบริษัทที่บริษัทถือหุ้นทั้งหมด จดทะเบียนและจัดตั้งขึ้นในประเทศจีน เมื่อวันที่ 10 กันยายน 2549 บริษัทย่อยมีกำหนดระยะเวลา 20 ปี สิ้นสุดวันที่ 10 กันยายน 2569 โดยมีวัตถุประสงค์หลักเพื่อนำเข้าและจัดจำหน่ายผลิตภัณฑ์เครื่องแก้วในประเทศจีน

บริษัท โอเชียนกลาส เทรดดิ้ง อินเดีย จำกัด เป็นบริษัทที่บริษัทถือหุ้นร้อยละ 99.99 จัดตั้งขึ้นในประเทศอินเดีย เมื่อวันที่ 20 พฤศจิกายน 2556 โดยมีวัตถุประสงค์หลักเพื่อดำเนินกิจกรรมทางการตลาดในประเทศอินเดีย

บริษัท คริสตัล เคลียร์ อินโนเวชั่น จำกัด เป็นบริษัทที่บริษัทถือหุ้นร้อยละ 99.99 จัดตั้งขึ้นในประเทศไทย เมื่อวันที่ 31 สิงหาคม 2559 โดยมีวัตถุประสงค์หลักเพื่อการวิจัย พัฒนาและจำหน่ายผลิตภัณฑ์ที่ใช้บนโต๊ะอาหาร

เมื่อวันที่ 18 ธันวาคม 2567 ที่ประชุมคณะกรรมการบริษัทครั้งที่ 15/2567 มีมติอนุมัติให้เลิกบริษัท คริสตัล เคลียร์ อินโนเวชั่น จำกัด โดยบริษัทย่อยมีมติเลิกบริษัทตามรายงานการประชุมวิสามัญผู้ถือหุ้นของบริษัทย่อย ครั้งที่ 2 เมื่อวันที่ 30 ธันวาคม 2567 ซึ่งบริษัทย่อยได้ดำเนินการจดทะเบียนเลิกบริษัทกับกระทรวงพาณิชย์ เมื่อวันที่ 9 มกราคม 2568 ปัจจุบันบริษัทย่อยอยู่ระหว่างการชำระบัญชี

**2. เกณฑ์การจัดทำงบการเงิน**

**2.1 เกณฑ์การจัดทำงบการเงิน**

งบการเงินรวมและงบการเงินเฉพาะกิจการได้จัดทำขึ้นตามหลักการบัญชีที่รับรองทั่วไปในประเทศไทยภายใต้พระราชบัญญัติการบัญชี พ.ศ. 2543 ซึ่งหมายความถึงมาตรฐานการรายงานทางการเงินที่ออกภายใต้พระราชบัญญัติวิชาชีพบัญชี พ.ศ. 2547 และข้อกำหนดของคณะกรรมการกำกับหลักทรัพย์และตลาดหลักทรัพย์ว่าด้วยการจัดทำและนำเสนอรายงานทางการเงินภายใต้พระราชบัญญัติหลักทรัพย์และตลาดหลักทรัพย์

งบการเงินรวมและงบการเงินเฉพาะกิจการได้จัดทำขึ้นโดยใช้เกณฑ์ราคาทุนเดิมในการวัดมูลค่าขององค์ประกอบของงบการเงิน ยกเว้นการตีราคาที่ดินและเครื่องมือทางการเงินที่เป็นตราสารอนุพันธ์ซึ่งใช้มูลค่ายุติธรรมตามที่อธิบายในนโยบายการบัญชีในลำดับต่อไป

การจัดทำงบการเงินให้สอดคล้องกับหลักการบัญชีที่รับรองทั่วไปในประเทศไทย กำหนดให้ใช้ประมาณการทางบัญชีที่สำคัญและการใช้ดุลยพินิจของผู้บริหารซึ่งจัดทำขึ้นตามกระบวนการในการนำนโยบายการบัญชีของกลุ่มบริษัทไปถือปฎิบัติ และต้องเปิดเผยเรื่องการใช้ดุลยพินิจของผู้บริหารหรือความซับซ้อนหรือเกี่ยวกับข้อสมมติฐานและประมาณการที่มีนัยสำคัญต่องบการเงินรวมและงบการเงินเฉพาะกิจการในหมายเหตุประกอบงบการเงินข้อ 3.16

งบการเงินรวมและงบการเงินเฉพาะกิจการฉบับภาษาอังกฤษจัดทำขึ้นจากงบการเงินตามกฎหมายที่เป็นภาษาไทย ในกรณีที่มีเนื้อความขัดแย้งกันหรือมีการตีความในสองภาษาแตกต่างกัน ให้ใช้งบการเงินตามกฎหมายฉบับภาษาไทยเป็นหลัก

**2.2 มาตรฐานการรายงานทางการเงินใหม่ที่เริ่มมีผลบังคับใช้ในปีปัจจุบัน**

กลุ่มบริษัทได้นำมาตรฐานการรายงานทางการเงินที่มีการปรับปรุงใหม่มาถือปฏิบัติสำหรับรอบระยะเวลาบัญชีที่เริ่มในหรือหลังวันที่ 1 มกราคม 2567 ซึ่งการปรับปรุงนี้เป็นการปรับปรุงเพื่อให้มาตรฐานการรายงานทางการเงินมีความชัดเจนและมีความเหมาะสมมากยิ่งขึ้น การปรับปรุงมาตรฐานนี้ไม่มีผลกระทบอย่างเป็นสาระสำคัญต่องบการเงินในปีปัจจุบัน

**2.3 มาตรฐานการรายงานทางการเงินฉบับปรับปรุงที่ใช้ในอนาคต**

สภาวิชาชีพบัญชีได้ประกาศใช้มาตรฐานการรายงานทางการเงินฉบับปรับปรุงใหม่ ซึ่งจะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2568 ซึ่งเป็นฉบับปรับปรุงตามมาตรฐานรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและการให้แนวปฏิบัติทางการบัญชีกับผู้ใช้มาตรฐาน

ฝ่ายบริหารของกลุ่มบริษัท เชื่อว่าการปรับปรุงมาตรฐานนี้จะไม่มีผลกระทบอย่างเป็นสาระสำคัญต่องบการเงินในปีที่เริ่มนำมาตรฐานดังกล่าวมาถือปฏิบัติ

**3. ข้อมูลนโยบายการบัญชีที่มีสาระสำคัญที่ใช้ในการจัดทำงบการเงินรวมและงบการเงินเฉพาะกิจการมีดังต่อไปนี้**

**3.1 การรับรู้รายได้และค่าใช้จ่าย**

**รายได้จากการขายสินค้า**

รายได้จากการขายสินค้ารับรู้เมื่อได้โอนอำนาจควบคุมในสินค้าให้แก่ลูกค้าแล้ว กล่าวคือ เมื่อมีการส่งมอบสินค้า รายได้จากการขายแสดงตามมูลค่าที่ได้รับหรือคาดว่าจะได้รับสำหรับสินค้าที่ได้ส่งมอบหลังจากหักประมาณการสินค้ารับคืนและส่วนลด โดยไม่รวมภาษีมูลค่าเพิ่ม

สำหรับการขายสินค้าที่ให้สิทธิในการคืน กลุ่มบริษัทบันทึกจำนวนที่คาดว่าจะต้องคืนให้แก่ลูกค้าโดยพิจารณาจากความสอดคล้องกับรายการส่งคืนสินค้าในอดีตซึ่งมีความเป็นไปได้ค่อนข้างแน่ว่าจะไม่เกิดการกลับรายการรายได้ที่รับรู้ไปแล้วอย่างมีสาระสำคัญ เป็นประมาณการหนี้สินจากการรับคืนสินค้า และบันทึกสินค้าที่คาดว่าจะได้รับคืนจากลูกค้าเป็นสินทรัพย์ในงบฐานะการเงิน ซึ่งสินทรัพย์ดังกล่าววัดมูลค่าโดยอ้างอิงกับมูลค่าตามบัญชีเดิมของสินค้าคงเหลือหักด้วยต้นทุนที่คาดว่าจะเกิดขึ้นในการรับคืนสินค้า รวมถึงการลดลงที่อาจเกิดขึ้นในมูลค่าของสินค้าที่คาดว่าจะได้รับคืน

**รายได้อื่นและค่าใช้จ่าย**

รายได้ดอกเบี้ยต้องรับรู้ตามเกณฑ์คงค้าง

รายได้อื่นและค่าใช้จ่ายต้องรับรู้ตามเกณฑ์คงค้าง

**3.2 เงินสดและรายการเทียบเท่าเงินสด**

ในงบกระแสเงินสด เงินสดและรายการเทียบเท่าเงินสดรวมถึงเงินสดในมือ เงินฝากธนาคารประเภทจ่ายคืนเมื่อทวงถาม และเงินลงทุนระยะสั้นอื่นที่มีสภาพคล่องสูงซึ่งมีอายุไม่เกินสามเดือนนับจากวันที่ได้มา

**3.3 สินค้าคงเหลือ**

สินค้าคงเหลือแสดงด้วยราคาทุนหรือมูลค่าสุทธิที่จะได้รับแล้วแต่ราคาใดจะต่ำกว่า ราคาทุนของสินค้าคำนวณโดยวิธีถัวเฉลี่ยถ่วงน้ำหนัก ต้นทุนของการซื้อประกอบด้วยราคาซื้อ และค่าใช้จ่ายที่เกี่ยวข้องโดยตรงกับการซื้อสินค้านั้น เช่น ค่าอากรขาเข้าและค่าขนส่ง หักด้วยส่วนลดที่เกี่ยวข้องทั้งหมด ส่วนยอมให้หรือเงินที่ได้รับคืน ต้นทุนของสินค้าสำเร็จรูปและงานระหว่างทำประกอบด้วยค่าออกแบบ ค่าวัตถุดิบ ค่าแรงทางตรง ค่าใช้จ่ายอื่นทางตรง และค่าโสหุ้ยในการผลิตซึ่งปันส่วนตามเกณฑ์การดำเนินงานตามปกติ แต่ไม่รวมต้นทุนการกู้ยืม มูลค่าสุทธิที่จะได้รับประมาณจากราคาปกติที่คาดว่าจะขายได้ตามปกติธุรกิจหักด้วยค่าใช้จ่ายที่จำเป็นเพื่อให้สินค้านั้นสำเร็จรูปรวมถึงค่าใช้จ่ายในการขาย กลุ่มบริษัทบันทึกบัญชีค่าเผื่อการลดมูลค่าของสินค้าเก่า ล้าสมัย หรือเสื่อมคุณภาพเท่าที่จำเป็น

**3.4 บัญชีกลุ่มบริษัท - เงินลงทุนในบริษัทย่อย**

บริษัทย่อย

บริษัทย่อยหมายถึงกิจการ (ซึ่งรวมถึงกิจการเฉพาะกิจ) ที่กลุ่มบริษัทควบคุม กลุ่มบริษัทควบคุมกิจการเมื่อกลุ่มบริษัทมีการเปิดรับหรือมีสิทธิในผลตอบแทนผันแปรจากการเกี่ยวข้องกับผู้ได้รับการลงทุนและมีความสามารถทำให้เกิดผลกระทบต่อผลตอบแทนจากการใช้อำนาจเหนือผู้ได้รับการควบคุม กลุ่มบริษัทรวมงบการเงินของกิจการย่อยไว้ในงบการเงินรวมตั้งแต่วันที่กลุ่มบริษัทมีอำนาจในการควบคุมบริษัทย่อย กลุ่มบริษัทจะไม่นำงบการเงินของบริษัทย่อยมารวมไว้ในงบการเงินรวมนับจากวันที่กลุ่มบริษัทสูญเสียอำนาจควบคุม

บริษัทจะตัดรายการบัญชีระหว่างกัน ยอดคงเหลือ และกำไรที่ยังไม่ได้เกิดขึ้นจริงระหว่างกันในกลุ่มบริษัท ขาดทุนที่ยังไม่เกิดขึ้นจริงก็จะตัดรายการในทำนองเดียวกัน เว้นแต่รายการนั้นมีหลักฐานว่าสินทรัพย์ที่โอนระหว่างกันเกิดการด้อยค่า นโยบายการบัญชีของบริษัทย่อยได้ถูกปรับปรุงเพื่อให้สอดคล้องกับนโยบายการบัญชีของกลุ่มบริษัท

ในงบการเงินเฉพาะบริษัท เงินลงทุนในบริษัทย่อยจะบันทึกบัญชีด้วยราคาทุนหักค่าเผื่อการด้อยค่า ต้นทุนจะมีการปรับเพื่อสะท้อนการเปลี่ยนแปลงสิ่งตอบแทนที่เกิดขึ้นจากการเปลี่ยนแปลงมูลค่าสิ่งตอบแทนที่คาดว่าจะต้องจ่าย ต้นทุนนั้นจะรวมต้นทุนทางตรงที่เกี่ยวข้องกับการได้มาของเงินลงทุนนี้

รายการกับส่วนได้เสียที่ไม่มีอำนาจควบคุม

กลุ่มบริษัทปฏิบัติต่อรายการกับส่วนได้เสียที่ไม่มีอำนาจควบคุมเช่นเดียวกันกับส่วนที่เป็นของเจ้าของกลุ่มบริษัท สำหรับการซื้อส่วนได้เสียที่ไม่มีอำนาจควบคุม ผลต่างระหว่างสิ่งตอบแทนที่จ่ายให้และมูลค่าตามบัญชีของสินทรัพย์สุทธิของหุ้นที่ซื้อมาในบริษัทย่อยจะถูกบันทึกในส่วนของเจ้าของ และกำไรหรือขาดทุนจากการขายในส่วนได้เสียที่ไม่มีอำนาจควบคุมจะถูกบันทึกในส่วนของเจ้าของ

การจำหน่ายบริษัทย่อย

เมื่อกลุ่มบริษัทสูญเสียการควบคุม ส่วนได้เสียในกิจการที่เหลืออยู่จะวัดมูลค่าใหม่โดยใช้มูลค่ายุติธรรม การเปลี่ยนแปลงในมูลค่าจะรับรู้ในกำไรหรือขาดทุน มูลค่ายุติธรรมนั้นจะถือเป็นมูลค่าตามบัญชีเริ่มแรกของมูลค่าของเงินลงทุนเพื่อวัตถุประสงค์ในการวัดมูลค่าในเวลาต่อมาของเงินลงทุนที่เหลืออยู่ในรูปของบริษัทร่วม กิจการร่วมค้า หรือสินทรัพย์ทางการเงิน สำหรับทุกจำนวนที่เคยรับรู้ในกำไรขาดทุนเบ็ดเสร็จอื่นในส่วนที่เกี่ยวข้องกับกิจการนั้นจะถูกปฏิบัติเสมือนว่ากลุ่มบริษัทมีการจำหน่ายสินทรัพย์หรือหนี้สินที่เกี่ยวข้องนั้นออกไป

**3.5 การแปลงค่าเงินตราต่างประเทศ**

สกุลเงินที่ใช้ในการดำเนินงานและสกุลเงินที่ใช้นำเสนองบการเงิน

รายการที่รวมในงบการเงินของแต่ละบริษัทในกลุ่มบริษัทถูกวัดมูลค่าโดยใช้สกุลเงินของสภาพแวดล้อมทางเศรษฐกิจหลักที่บริษัทดำเนินงานอยู่ (สกุลเงินที่ใช้ในการดำเนินงาน) งบการเงินรวมแสดงในสกุลเงินบาทซึ่งเป็นสกุลเงินที่ใช้ในการดำเนินงานและสกุลเงินที่ใช้นำเสนองบการเงินของบริษัท

รายการและยอดคงเหลือ

รายการที่เป็นสกุลเงินตราต่างประเทศแปลงค่าเป็นสกุลเงินที่ใช้ในการดำเนินงานโดยใช้อัตราแลกเปลี่ยน ณ วันที่เกิดรายการหรือวันที่ตีราคาหากรายการนั้นถูกวัดมูลค่าใหม่ รายการกำไรและรายการขาดทุนที่เกิดจากการรับหรือจ่ายชำระที่เป็นเงินตราต่างประเทศ และที่เกิดจากการแปลงค่าสินทรัพย์และหนี้สินที่เป็นตัวเงินซึ่งเป็นเงินตราต่างประเทศด้วยอัตราแลกเปลี่ยน ณ วันสิ้นปีได้บันทึกไว้ในกำไรหรือขาดทุน

เมื่อมีการรับรู้รายการกำไรหรือขาดทุนของรายการที่ไม่เป็นตัวเงินไว้ในกำไรขาดทุนเบ็ดเสร็จอื่น องค์ประกอบของอัตราแลกเปลี่ยนทั้งหมดของกำไรหรือขาดทุนนั้นจะรับรู้ไว้ในกำไรขาดทุนเบ็ดเสร็จอื่นด้วย ในทางตรงข้ามการรับรู้กำไรหรือขาดทุนของรายการที่ไม่เป็นตัวเงินไว้ในกำไรหรือขาดทุน องค์ประกอบของอัตราแลกเปลี่ยนทั้งหมดของกำไรหรือขาดทุนนั้นจะรับรู้ไว้ในกำไรขาดทุนด้วย

กลุ่มบริษัท

การแปลงค่าผลการดำเนินงานและฐานะการเงินของบริษัทในกลุ่มบริษัท (ที่มิใช่สกุลเงินของเศรษฐกิจที่มีภาวะเงินเฟ้อรุนแรง) ซึ่งมีสกุลเงินที่ใช้ในการดำเนินงานแตกต่างจากสกุลเงินที่ใช้นำเสนองบการเงินได้ถูกแปลงค่าเป็นสกุลเงินที่ใช้นำเสนองบการเงินดังนี้

* สินทรัพย์และหนี้สินที่แสดงอยู่ในงบฐานะการเงินแต่ละงวดแปลงค่าด้วยอัตราปิด ณ วันที่ของแต่ละงบฐานะการเงินนั้น
* รายได้และค่าใช้จ่ายในงบกำไรขาดทุนเบ็ดเสร็จแปลงค่าด้วยอัตราถัวเฉลี่ย และ
* ผลต่างของอัตราแลกเปลี่ยนทั้งหมดรับรู้ในกำไรขาดทุนเบ็ดเสร็จอื่น

ค่าความนิยมและการปรับมูลค่ายุติธรรมที่เกิดจากการซื้อหน่วยงานในต่างประเทศถือเป็นสินทรัพย์และหนี้สินของหน่วยงานในต่างประเทศนั้นและแปลงค่าด้วยอัตราปิด

**3.6 ที่ดิน อาคาร และอุปกรณ์**

ที่ดินแสดงด้วยมูลค่ายุติธรรมตามราคาประเมินซึ่งผู้ประเมินราคาอิสระภายนอกได้ประมาณการไว้และจะทบทวนการประเมินทุกๆ 3 ปี อาคารและอุปกรณ์อื่นทั้งหมดวัดมูลค่าด้วยราคาทุนหักด้วยค่าเสื่อมราคาสะสม ต้นทุนเริ่มแรกจะรวมต้นทุนทางตรงอื่นๆ ที่เกี่ยวข้องกับการซื้อสินทรัพย์นั้น

ต้นทุนที่เกิดขึ้นภายหลังจะรวมอยู่ในมูลค่าตามบัญชีของสินทรัพย์หรือรับรู้แยกเป็นอีกสินทรัพย์หนึ่งตามความเหมาะสม เมื่อต้นทุนนั้นเกิดขึ้นและคาดว่าจะให้ประโยชน์เชิงเศรษฐกิจในอนาคตแก่บริษัทและต้นทุนดังกล่าวสามารถวัดมูลค่าได้อย่างน่าเชื่อถือ มูลค่าตามบัญชีของชิ้นส่วนที่ถูกเปลี่ยนแทนจะถูกตัดรายการออก สำหรับค่าซ่อมแซมและบำรุงรักษาอื่นๆ บริษัทจะรับรู้ต้นทุนดังกล่าวเป็นค่าใช้จ่ายในกำไรหรือขาดทุนเมื่อเกิดขึ้น

การตีราคาที่ดินใหม่ทำให้มูลค่าตามบัญชีที่เพิ่มขึ้นจะรับรู้ในกำไรขาดทุนเบ็ดเสร็จอื่นและแสดงอยู่ในส่วนเกินทุนจากการตีราคาสินทรัพย์ในส่วนของเจ้าของ และหากมูลค่าของส่วนที่เคยมีการตีราคาเพิ่มนั้นลดลง กิจการต้องนำส่วนที่ลดลงจากการตีราคาใหม่ไปรับรู้ในกำไรขาดทุนเบ็ดเสร็จอื่น และลดส่วนเกินทุนจากการตีราคาสินทรัพย์ข้างต้นที่อยู่ในส่วนของเจ้าของลดลงตามไปด้วย ส่วนที่ลดลงที่เหลือจะบันทึกไปยังกำไรหรือขาดทุน

ค่าเสื่อมราคาของอาคารและอุปกรณ์คำนวณโดยใช้วิธีเส้นตรงเพื่อลดราคาทุนของสินทรัพย์แต่ละชนิดตลอดอายุการใช้ประโยชน์ที่ประมาณการไว้ของสินทรัพย์ดังต่อไปนี้

|  |  |  |
| --- | --- | --- |
| อาคารและส่วนปรับปรุงอาคาร |  | 5 ถึง 35 ปี |
| เครื่องจักร อุปกรณ์และเครื่องมือ |  | 5 ถึง 25 ปี |
| เครื่องตกแต่ง ติดตั้งและอุปกรณ์สำนักงาน |  | 3 ถึง 5 ปี |
| ยานพาหนะ |  | 5 ปี |

ทุกสิ้นรอบรอบระยะเวลารายงาน ได้มีการทบทวนและปรับปรุงมูลค่าคงเหลือและอายุการใช้ประโยชน์ของสินทรัพย์ให้เหมาะสม

ในกรณีที่มูลค่าตามบัญชีสูงกว่ามูลค่าที่คาดว่าจะได้รับคืน มูลค่าตามบัญชีจะถูกปรับลดให้เท่ากับมูลค่าที่คาดว่าจะได้รับคืนทันที (ดูหมายเหตุประกอบงบการเงินข้อ 3.11)

ผลกำไรหรือขาดทุนที่เกิดจากการจำหน่ายที่ดิน อาคารและอุปกรณ์ คำนวณโดยเปรียบเทียบจากสิ่งตอบแทนสุทธิที่ได้รับจากการจำหน่ายสินทรัพย์กับมูลค่าตามบัญชีของสินทรัพย์ และจะรับรู้บัญชีผลกำไรหรือขาดทุนอื่นสุทธิในกำไรหรือขาดทุน

ในการจำหน่ายสินทรัพย์ที่มีการตีราคาใหม่ ส่วนเกินทุนจากการตีราคาสินทรัพย์จะโอนไปยังกำไรสะสม

**3.7 สินทรัพย์ไม่มีตัวตน**

โปรแกรมคอมพิวเตอร์

ต้นทุนที่ใช้ในการบำรุงรักษาโปรแกรมคอมพิวเตอร์ให้บันทึกเป็นค่าใช้จ่ายเมื่อเกิดขึ้น ค่าใช้จ่ายที่เกิดจากการพัฒนาที่เกี่ยวข้องโดยตรงในการออกแบบและทดสอบโปรแกรมคอมพิวเตอร์ที่มีลักษณะเฉพาะเจาะจงซึ่งกลุ่มบริษัทเป็นผู้ดูแล จะรับรู้เป็นสินทรัพย์ไม่มีตัวตนเมื่อเป็นไปตามข้อกำหนดทุกข้อดังนี้

* มีความเป็นไปได้ทางเทคนิคที่กิจการจะทำโปรแกรมคอมพิวเตอร์ให้เสร็จสมบูรณ์เพื่อนำมาใช้ประโยชน์หรือขายได้
* ผู้บริหารมีความตั้งใจที่จะทำโปรแกรมคอมพิวเตอร์ให้เสร็จสมบูรณ์และนำมาใช้ประโยชน์หรือขาย
* กิจการมีความสามารถที่จะนำโปรแกรมคอมพิวเตอร์นั้นมาใช้ประโยชน์หรือขาย
* สามารถแสดงว่าโปรแกรมคอมพิวเตอร์นั้นให้ผลประโยชน์ทางเศรษฐกิจในอนาคตอย่างไร
* มีความสามารถในการจัดหาทรัพยากรด้านเทคนิค ด้านการเงิน และด้านอื่นได้เพียงพอที่จะนำมาใช้เพื่อทำให้การพัฒนาเสร็จสิ้นสมบูรณ์ และนำโปรแกรมคอมพิวเตอร์มาใช้ประโยชน์หรือนำมาขายได้
* กิจการมีความสามารถที่จะวัดมูลค่าของรายจ่ายที่เกี่ยวข้องกับโปรแกรมคอมพิวเตอร์ที่เกิดขึ้นในระหว่างการพัฒนาได้อย่างน่าเชื่อถือ

ต้นทุนโดยตรงที่รับรู้เป็นส่วนหนึ่งของโปรแกรมคอมพิวเตอร์ จะรวมถึงต้นทุนพนักงานที่ทำงานในทีมพัฒนาโปรแกรมคอมพิวเตอร์และค่าใช้จ่ายที่เกี่ยวข้องในจำนวนเงินที่เหมาะสม

ต้นทุนการพัฒนาอื่นที่ไม่เข้าเงื่อนไขเหล่านี้จะรับรู้เป็นค่าใช้จ่ายเมื่อเกิดขึ้น ค่าใช้จ่ายในการพัฒนาหากก่อนหน้านี้รับรู้เป็นค่าใช้จ่ายไปแล้ว จะไม่รับรู้เป็นสินทรัพย์ไม่มีตัวตนในเวลาภายหลัง

ต้นทุนในการพัฒนาโปรแกรมคอมพิวเตอร์จะรับรู้เป็นสินทรัพย์และตัดจำหน่ายโดยใช้วิธีเส้นตรงตลอดอายุการใช้ประโยชน์ที่ประมาณการไว้ 5 ถึง 15 ปี

**3.8 บุคคลหรือกิจการที่เกี่ยวข้องกัน**

บุคคลหรือกิจการที่เกี่ยวข้องกัน หมายถึง บุคคลหรือกิจการที่มีอำนาจควบคุมบริษัท ถูกควบคุมโดยบริษัทไม่ว่าจะเป็นทางตรงหรือทางอ้อม หรืออยู่ภายใต้การควบคุมเดียวกันกับบริษัท รวมถึงบริษัทที่ทำหน้าที่ถือหุ้นบริษัทย่อย และกิจการที่เป็นบริษัทย่อยในเครือเดียวกัน นอกจากนี้บุคคลหรือกิจการที่เกี่ยวข้องกันยังหมายรวมถึงบริษัทร่วมและบุคคลซึ่งถือหุ้นที่มีสิทธิออกเสียงไม่ว่าทางตรงหรือทางอ้อมและมีอิทธิพลอย่างเป็นสาระสำคัญกับบริษัท ผู้บริหารสำคัญ กรรมการหรือพนักงานของบริษัทตลอดทั้งสมาชิกในครอบครัวที่ใกล้ชิดกับบุคคลดังกล่าว และกิจการที่เกี่ยวข้องกับบุคคลเหล่านั้น

ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันกับบริษัทแต่ละรายการ บริษัทคำนึงถึงเนื้อหาของความสัมพันธ์มากกว่ารูปแบบทางกฎหมาย

**3.9 เครื่องมือทางการเงิน**

**การจัดประเภทรายการและการวัดมูลค่าของสินทรัพย์ทางการเงิน**

กลุ่มบริษัทจัดประเภทสินทรัพย์ทางการเงิน ณ วันที่รับรู้รายการเริ่มแรก เป็นสินทรัพย์ทางการเงินที่วัดมูลค่าด้วยราคาทุนตัดจำหน่าย สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น และสินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน โดยพิจารณาจากแผนธุรกิจของกิจการในการจัดการสินทรัพย์ทางการเงิน และลักษณะของกระแสเงินสดตามสัญญาของสินทรัพย์ทางการเงินนั้น

ตราสารทุนสามารถจำแนกและไม่สามารถเปลี่ยนแปลงได้ตามประเภทของการวัดมูลค่าได้สองประเภท ได้แก่ การวัดมูลค่ายุติธรรมผ่านกำไรหรือขาดทุน หรือการวัดมูลค่ายุติธรรมผ่านกำไรขาดทุนเบ็ดเสร็จอื่น ซึ่งไม่สามารถจัดประเภทรายการใหม่เข้าไปไว้ในกำไรหรือขาดทุนในภายหลัง

การรับรู้รายการเมื่อเริ่มแรกของสินทรัพย์ทางการเงินที่ไม่ได้วัดมูลค่าด้วยมูลค่ายุติธรรมผ่านกำไรหรือขาดทุนด้วยมูลค่ายุติธรรม บวกหรือหักด้วยต้นทุนการทำรายการซึ่งเกี่ยวข้องโดยตรงกับ การได้มาหรือการออกสินทรัพย์ทางการเงินนั้น ต้นทุนการทำรายการของสินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุนนั้นรับรู้เป็นค่าใช้จ่ายในกำไรหรือขาดทุน อย่างไรก็ตาม สำหรับลูกหนี้การค้าและลูกหนี้อื่นที่ไม่มีองค์ประกอบเกี่ยวกับการจัดหาเงินที่มีนัยสำคัญ กลุ่มบริษัทจะรับรู้สินทรัพย์ทางการเงินดังกล่าวด้วยราคาของรายการ

การวัดมูลค่าในภายหลังของตราสารหนี้ทำได้ 3 วิธีโดยขึ้นอยู่กับการจัดประเภทตราสารหนี้นั้น

* สินทรัพย์ทางการเงินที่วัดมูลค่าด้วยราคาทุนตัดจำหน่าย เมื่อถือครองสินทรัพย์ทางการเงินนั้นเพื่อรับกระแสเงินสดตามสัญญา และเงื่อนไขตามสัญญาของสินทรัพย์ทางการเงินที่ก่อให้เกิดกระแสเงินสดซึ่งเป็นการรับชำระเพียงเงินต้นและดอกเบี้ยจากยอดคงเหลือของเงินต้นในวันที่ระบุไว้เท่านั้น สินทรัพย์ทางการเงินดังกล่าวต้องคำนวณโดยใช้วิธีอัตราดอกเบี้ยที่แท้จริงและต้องมีการประเมินการด้อยค่า กำไรหรือขาดทุนที่เกิดขึ้นจากการตัดรายการ การเปลี่ยนแปลงหรือการด้อยค่าดังกล่าวจะรับรู้ในส่วนของกำไรหรือขาดทุน
* สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น เมื่อถือครองสินทรัพย์ทางการเงิน เพื่อรับกระแสเงินสดตามสัญญาและเพื่อขายสินทรัพย์ทางการเงิน และเงื่อนไขตามสัญญาของสินทรัพย์ทางการเงินที่ก่อให้เกิดกระแสเงินสด ซึ่งเป็นการรับชำระเพียงเงินต้นและดอกเบี้ยจากยอดคงเหลือของเงินต้นในวันที่ระบุไว้เท่านั้น การเปลี่ยนแปลงของมูลค่าของสินทรัพย์ทางการเงินรับรู้ผ่านกำไรขาดทุนเบ็ดเสร็จอื่น ยกเว้น รายการขาดทุนจากการด้อยค่า รายได้ดอกเบี้ย และกำไรขาดทุนจากอัตราแลกเปลี่ยนที่เกี่ยวข้องจะรับรู้เป็นกำไรหรือขาดทุน เมื่อมีการตัดรายการสินทรัพย์ทางการเงิน กำไรหรือขาดทุนสะสมที่เคยรับรู้รายการในกำไรขาดทุนเบ็ดเสร็จอื่นจะต้องจัดประเภทรายการใหม่เข้ากำไรหรือขาดทุน สินทรัพย์ทางการเงินดังกล่าวต้องคำนวณโดยใช้วิธีอัตราดอกเบี้ยที่แท้จริงเช่นเดียวกับ สินทรัพย์ทางการเงินที่วัดมูลค่าด้วยราคาทุนตัดจำหน่าย
* สินทรัพย์ทางการเงินที่วัดมูลค่าภายหลังด้วยมูลค่ายุติธรรมผ่านกำไรหรือขาดทุน เมื่อสินทรัพย์ทางการเงินนั้นไม่เข้าเงื่อนไขการวัดมูลค่าด้วยมูลค่าด้วยราคาทุนตัดจำหน่ายหรือวัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น และแสดงในงบฐานะการเงินด้วยมูลค่ายุติธรรม โดยรับรู้การเปลี่ยนแปลงสุทธิของมูลค่ายุติธรรมในส่วนของกำไรหรือขาดทุน

การวัดมูลค่าในภายหลังของตราสารทุนต้องแสดงตราสารทุนโดยใช้มูลค่ายุติธรรม และบันทึกกำไรหรือขาดทุนจากการเปลี่ยนแปลงของมูลค่ายุติธรรมเข้ากำไรหรือขาดทุน หรือกำไรขาดทุนเบ็ดเสร็จอื่น ขึ้นอยู่กับการจัดประเภทรายการของตราสารทุนนั้น

**การจัดประเภทรายการและการวัดมูลค่าของหนี้สินทางการเงิน**

กลุ่มบริษัทรับรู้รายการเมื่อเริ่มแรกของหนี้สินทางการเงินด้วยมูลค่ายุติธรรม หักต้นทุนการ ทำรายการและจัดประเภทหนี้สินทางการเงินเป็นหนี้สินทางการเงินที่วัดมูลค่าในภายหลังด้วยราคาทุนตัดจำหน่าย โดยใช้วิธีดอกเบี้ยที่แท้จริง ในการคำนวณมูลค่าราคาทุนตัดจำหน่ายคำนึงถึงค่าธรรมเนียมหรือต้นทุนที่ถือเป็นส่วนหนึ่งของอัตราดอกเบี้ยที่แท้จริงนั้นด้วย ทั้งนี้ ค่าตัดจำหน่ายตามวิธีดอกเบี้ย ที่แท้จริงแสดงเป็นส่วนหนึ่งของต้นทุนทางการเงินในส่วนของกำไรหรือขาดทุน

**ตราสารอนุพันธ์**

ตราสารอนุพันธ์รับรู้ด้วยมูลค่ายุติธรรม และวัดมูลค่ายุติธรรมทุกวันสิ้นรอบระยะเวลารายงาน ผลกำไรหรือขาดทุนจากการวัดมูลค่ายุติธรรมใหม่จะรับรู้ในกำไรหรือขาดทุนทันที ยกเว้นตราสารอนุพันธ์นั้นมีไว้เพื่อป้องกันความเสี่ยง

**การตัดรายการของเครื่องมือทางการเงิน**

สินทรัพย์ทางการเงินจะถูกตัดรายการออกจากบัญชี เมื่อสิทธิที่จะได้รับกระแสเงินสดของสินทรัพย์นั้นได้สิ้นสุดลง หรือได้มีการโอนสิทธิที่จะได้รับกระแสเงินสดของสินทรัพย์นั้น รวมถึงได้มีการโอนความเสี่ยงและผลตอบแทนเกือบทั้งหมดของสินทรัพย์นั้น หรือมีการโอนการควบคุมในสินทรัพย์นั้น แม้ว่าจะไม่มีการโอนหรือไม่ได้คงไว้ซึ่งความเสี่ยงและผลตอบแทนเกือบทั้งหมดของสินทรัพย์นั้น

หนี้สินทางการเงินจะถูกตัดรายการออกจากบัญชีก็ต่อเมื่อได้มีการปฏิบัติตามภาระผูกพันของหนี้สินนั้นแล้ว มีการยกเลิกภาระผูกพันนั้น หรือมีการสิ้นสุดลงของภาระผูกพันนั้น ในกรณีที่มีการเปลี่ยนหนี้สินทางการเงินที่มีอยู่ให้เป็นหนี้สินใหม่จากผู้ให้กู้รายเดียวกันซึ่งมีข้อกำหนดที่แตกต่างกันอย่างมาก หรือมีการแก้ไขข้อกำหนดของหนี้สินที่มีอยู่อย่างเป็นสาระสำคัญ จะถือว่าเป็นการตัดรายการหนี้สินเดิมและรับรู้หนี้สินใหม่ โดยรับรู้ผลแตกต่างของมูลค่าตามบัญชีดังกล่าวในส่วนของกำไรหรือขาดทุน

**การด้อยค่าของสินทรัพย์ทางการเงิน**

ผลขาดทุนด้านเครดิตที่คาดว่าจะเกิดขึ้นสำหรับสินทรัพย์ทางการเงินที่วัดมูลค่าด้วยวิธีราคาทุนตัดจำหน่าย หรือสินทรัพย์ทางการเงินประเภทตราสารหนี้ที่วัดมูลค่าด้วยวิธีมูลค่ายุติธรรมผ่านกำไรขาดทุนเบ็ดเสร็จอื่น และสินทรัพย์ที่เกิดจากภาระผูกพันวงเงินสินเชื่อและสัญญาค้ำประกันทางการเงิน ประเมินโดยไม่จำเป็นต้องรอให้เกิดเหตุการณ์ด้านเครดิตเกิดขึ้นก่อน กลุ่มบริษัทใช้วิธีทั่วไป (General approach) ในการพิจารณาค่าเผื่อผลขาดทุนจากการด้อยค่า สำหรับลูกหนี้การค้า กลุ่มบริษัทใช้วิธีการอย่างง่าย (Simplified approach) ในการคำนวณค่าเผื่อผลขาดทุนด้านเครดิตที่คาดว่าจะเกิดขึ้น กลุ่มบริษัทรับรู้ค่าเผื่อผลขาดทุนด้านเครดิตที่คาดว่าจะเกิดขึ้นตลอดอายุของลูกหนี้การค้า โดยอ้างอิงจากประสบการณ์ในอดีต ปรับปรุงด้วยข้อมูลการคาดการณ์ไปในอนาคตเกี่ยวกับลูกหนี้การค้าและสภาพแวดล้อมทางด้านเศรษฐกิจ

**การหักกลบของเครื่องมือทางการเงิน**

สินทรัพย์ทางการเงินและหนี้สินทางการเงินจะนำมาหักกลบกัน และแสดงด้วยยอดสุทธิในงบฐานะการเงิน ก็ต่อเมื่อกิจการมีสิทธิบังคับใช้ได้ตามกฎหมายอยู่แล้วในการหักกลบจำนวนเงินที่รับรู้ และกิจการมีความตั้งใจที่จะชำระด้วยยอดสุทธิ หรือตั้งใจที่จะรับสินทรัพย์และชำระหนี้สินพร้อมกัน

**3.10 สัญญาเช่า**

ณ วันเริ่มต้นสัญญา กลุ่มบริษัทจะประเมินว่าสัญญาเป็นสัญญาเช่าหรือประกอบด้วยสัญญาเช่าหรือไม่ โดยสัญญาจะเป็นสัญญาเช่าหรือประกอบด้วยสัญญาเช่า ถ้าสัญญานั้นเป็นการให้สิทธิในการควบคุมการใช้สินทรัพย์ที่ระบุได้สำหรับช่วงเวลาหนึ่งเพื่อการแลกเปลี่ยนกับสิ่งตอบแทน

**กลุ่มบริษัทในฐานะผู้เช่า**

กลุ่มบริษัทประเมินอายุสัญญาเช่าตามระยะเวลาที่บอกเลิกไม่ได้ที่ระบุในสัญญาเช่าหรือตามระยะเวลาที่เหลืออยู่ของสัญญาเช่าที่มีผล โดยรวมระยะเวลาตามสิทธิเลือกในการขยายอายุสัญญาเช่าหากมีความแน่นอนอย่างสมเหตุสมผลที่จะใช้สิทธิเลือกนั้นและระยะเวลาตามสิทธิเลือกในการยกเลิกสัญญาเช่า หากมีความแน่นอนอย่างสมเหตุสมผลที่จะไม่ใช้สิทธิเลือกนั้น ทั้งนี้พิจารณาถึงผลกระทบของการเปลี่ยนแปลงในเทคโนโลยี และ/หรือ การเปลี่ยนแปลงของสภาพแวดล้อมต่าง ๆ ที่เกี่ยวข้องกับการต่ออายุของสัญญาเช่าดังกล่าว เป็นต้น

**สินทรัพย์สิทธิการใช้ - ผู้เช่า**

สินทรัพย์สิทธิการใช้รับรู้ ณ วันที่สัญญาเช่าเริ่มมีผล โดยแสดงมูลค่าตามราคาทุนหลังหักค่าเสื่อมราคาสะสมและค่าเผื่อการด้อยค่า (ถ้ามี) และปรับปรุงด้วยการวัดมูลค่าของหนี้สินตามสัญญาเช่าใหม่ (ถ้ามี) ราคาทุนดังกล่าวประกอบด้วย จำนวนเงินของหนี้สินตามสัญญาเช่าจากการวัดมูลค่าเริ่มแรก ต้นทุนทางตรงที่เกิดขึ้น และการจ่ายชำระตามสัญญาเช่าใดๆที่จ่ายชำระ ณ วันที่สัญญาเช่าเริ่มมีผลหรือก่อนวันที่สัญญาเริ่มมีผลหักสิ่งจูงใจตามสัญญาเช่าที่ได้รับ

ราคาทุนของสินทรัพย์สิทธิการใช้รวมถึงประมาณการต้นทุนที่จะเกิดขึ้นสำหรับผู้เช่าในการรื้อและขนย้ายสินทรัพย์อ้างอิง การบูรณะสถานที่ตั้งของสินทรัพย์อ้างอิงหรือการบูรณะสินทรัพย์อ้างอิงให้อยู่ในสภาพตามที่กำหนดไว้ในข้อตกลงและเงื่อนไขของสัญญาเช่า

ค่าเสื่อมราคาของสินทรัพย์สิทธิการใช้คำนวณจากราคาทุนของสินทรัพย์โดยวิธีเส้นตรงตามอายุของสัญญาเช่า หรืออายุการใช้ประโยชน์โดยประมาณของสินทรัพย์สิทธิการใช้แต่ละประเภท

**หนี้สินตามสัญญาเช่า**

หนี้สินตามสัญญาเช่าแสดงมูลค่าตามมูลค่าปัจจุบันของการจ่ายชำระตามสัญญาเช่าที่ยังไม่ได้จ่ายชำระ ณ วันที่สัญญาเช่าเริ่มมีผล การจ่ายชำระตามสัญญาเช่าดังกล่าวประกอบด้วย การจ่ายชำระคงที่ (รวมถึงการจ่ายชำระคงที่โดยเนื้อหา) หักลูกหนี้สิ่งจูงใจตามสัญญาเช่า (ถ้ามี) และจำนวนเงินที่คาดว่าผู้เช่าจะจ่ายชำระภายใต้การรับประกันมูลค่าคงเหลือ นอกจากนี้ การจ่ายชำระตามสัญญาเช่า ยังรวมถึงราคาใช้สิทธิของสิทธิการเลือกซื้อ หากมีความแน่นอนอย่างสมเหตุสมผลที่กลุ่มบริษัทจะใช้สิทธิเลือกนั้น และการจ่ายชำระค่าปรับเพื่อการยกเลิกสัญญาเช่า หากข้อกำหนดสัญญาเช่าแสดงให้เห็นว่ากลุ่มบริษัทจะใช้สิทธิเลือกในการยกเลิกสัญญาเช่า

กลุ่มบริษัทคำนวณมูลค่าปัจจุบันของการจ่ายชำระตามสัญญาเช่าโดยใช้อัตราดอกเบี้ยการกู้ยืมส่วนเพิ่ม ณ วันที่สัญญาเช่ามีผล หากอัตราดอกเบี้ยตามนัยของหนี้สินสัญญาเช่านั้นไม่สามารถกำหนดได้ ทั้งนี้อัตราดอกเบี้ยการกู้ยืมส่วนเพิ่มอ้างอิงจากอัตราผลตอบแทนของพันธบัตรรัฐบาลปรับด้วย ค่าความเสี่ยงที่เหมาะสมตามระยะเวลาของสัญญาเช่านั้น หลังจากวันที่สัญญาเช่าเริ่มมีผลกลุ่มบริษัทจะวัดมูลค่าของหนี้สินตามสัญญาเช่าเพิ่มขึ้นเพื่อสะท้อนดอกเบี้ยจากหนี้สินตามสัญญาเช่า และลดลงเพื่อสะท้อนการจ่ายชำระตามสัญญาเช่าที่จ่ายชำระแล้ว นอกจากนี้ กลุ่มบริษัทจะวัดมูลค่าหนี้สินตามสัญญาเช่าใหม่ เมื่อมีการเปลี่ยนแปลงอายุสัญญาเช่า จำนวนเงินที่ต้องจ่ายชำระ หรือการประเมินสิทธิการเลือกในการซื้อสินทรัพย์อ้างอิง

**สัญญาเช่าระยะสั้นและสัญญาเช่าซึ่งสินทรัพย์อ้างอิงมีมูลค่าต่ำ**

กลุ่มบริษัทเลือกใช้ข้อยกเว้นในการรับรู้รายการสำหรับสัญญาเช่าระยะสั้น (สัญญาเช่าที่มีอายุสัญญาเช่า 12 เดือนหรือน้อยกว่านับจากวันที่สัญญาเช่ามีผล และไม่มีสิทธิการเลือกซื้อ) และสัญญาเช่าซึ่งสินทรัพย์อ้างอิงมีมูลค่าต่ำ จำนวนเงินที่จ่ายชำระตามสัญญาเช่าดังกล่าวจะรับรู้เป็นค่าใช้จ่ายในส่วนของกำไรหรือขาดทุนตามวิธีเส้นตรงตลอดอายุสัญญาเช่า

**3.11 การด้อยค่าของสินทรัพย์ (ที่ไม่ใช่สินทรัพย์ทางการเงิน)**

สินทรัพย์ที่มีอายุการใช้ประโยชน์ไม่ทราบแน่ชัด (เช่น ค่าความนิยม) ซึ่งไม่มีการตัดจำหน่ายจะถูกทดสอบการด้อยค่าเป็นประจำทุกปี สินทรัพย์อื่นที่มีการตัดจำหน่ายจะมีการทบทวนการด้อยค่า เมื่อมีเหตุการณ์หรือสถานการณ์บ่งชี้ว่าราคาตามบัญชีอาจสูงกว่ามูลค่าที่คาดว่าจะได้รับคืน รายการขาดทุนจากการด้อยค่าจะรับรู้เมื่อราคาตามบัญชีของสินทรัพย์สูงกว่ามูลค่าสุทธิที่คาดว่าจะได้รับคืน ซึ่งหมายถึงจำนวนที่สูงกว่าระหว่างมูลค่ายุติธรรมหักต้นทุนในการขายเทียบกับมูลค่าจากการใช้ สินทรัพย์จะถูกจัดเป็นหน่วยที่เล็กที่สุดที่สามารถแยกออกมาได้ เพื่อวัตถุประสงค์ของการประเมิน การด้อยค่า สินทรัพย์ที่ไม่ใช่สินทรัพย์ทางการเงินนอกเหนือจากค่าความนิยมซึ่งรับรู้รายการขาดทุนจากการด้อยค่าไปแล้วจะถูกประเมินความเป็นไปได้ที่จะกลับรายการขาดทุนจากการด้อยค่า ณ วันสิ้นรอบระยะเวลารายงาน

**3.12 เงินกู้ยืม**

เงินกู้ยืมรับรู้เริ่มแรกด้วยมูลค่ายุติธรรมของสิ่งตอบแทนที่ได้รับหักด้วยต้นทุนการจัดทำรายการที่เกิดขึ้น เงินกู้ยืมวัดมูลค่าในเวลาต่อมาด้วยวิธีราคาทุนตัดจำหน่ายตามวิธีอัตราดอกเบี้ย ที่แท้จริง ผลต่างระหว่างสิ่งตอบแทน (หักด้วยต้นทุนการจัดทำรายการที่เกิดขึ้น) เมื่อเทียบกับมูลค่าที่จ่ายคืนเพื่อชำระหนี้นั้นจะรับรู้ในงบกำไรขาดทุนเบ็ดเสร็จตลอดช่วงเวลาการกู้ยืม

เงินกู้ยืมจัดประเภทเป็นหนี้สินหมุนเวียนเมื่อกลุ่มบริษัทไม่มีสิทธิอันปราศจากเงื่อนไขให้เลื่อนชำระหนี้ออกไปอีกเป็นเวลาไม่น้อยกว่า 12 เดือน นับจากวันสิ้นรอบระยะเวลารายงาน

**ต้นทุนการกู้ยืม**

ต้นทุนการกู้ยืมที่เกี่ยวข้องโดยตรงกับการได้มา การก่อสร้าง หรือการผลิตสินทรัพย์ที่ เข้าเงื่อนไขต้องนำมารวมเป็นส่วนหนึ่งของราคาทุนของสินทรัพย์นั้น โดยสินทรัพย์ที่เข้าเงื่อนไขคือสินทรัพย์ที่จำเป็นต้องใช้ระยะเวลานานในการเตรียมสินทรัพย์นั้นให้อยู่ในสภาพพร้อมที่จะใช้ได้ตามประสงค์หรือพร้อมที่จะขาย การรวมต้นทุนการกู้ยืมเป็นราคาทุนของสินทรัพย์ต้องสิ้นสุดลงเมื่อการดำเนินการส่วนใหญ่ ที่จำเป็นในการเตรียมสินทรัพย์ที่เข้าเงื่อนไขให้อยู่ในสภาพพร้อมที่จะใช้ได้ตามประสงค์หรือพร้อมที่จะขายได้เสร็จสิ้นลง

รายได้จากการลงทุนที่เกิดจากการนำเงินกู้ยืมที่กู้มาโดยเฉพาะ ที่ยังไม่ได้นำไปเป็นรายจ่ายของสินทรัพย์ที่เข้าเงื่อนไขไปลงทุนเป็นการชั่วคราวก่อน ต้องนำมาหักจากต้นทุนการกู้ยืมที่สามารถตั้งขึ้นเป็นต้นทุนของสินทรัพย์

ต้นทุนการกู้ยืมอื่นๆ ต้องถือเป็นค่าใช้จ่ายในงวดที่เกิดขึ้น

**3.13 ภาษีเงินได้งวดปัจจุบันและภาษีเงินได้รอการตัดบัญชี**

ค่าใช้จ่ายภาษีเงินได้สำหรับงวดประกอบด้วยภาษีเงินได้ของงวดปัจจุบันและภาษีเงินได้ รอการตัดบัญชี ภาษีเงินได้จะรับรู้ในกำไรหรือขาดทุน ยกเว้นส่วนที่รับรู้ในกำไรขาดทุนเบ็ดเสร็จอื่น หรือรับรู้โดยตรงไปยังส่วนของผู้ถือหุ้น ในกรณีนี้ ภาษีเงินได้ต้องรับรู้ในกำไรขาดทุนเบ็ดเสร็จอื่น หรือโดยตรงไปยังส่วนของผู้ถือหุ้นตามลำดับ

ภาษีเงินได้ของงวดปัจจุบันคำนวณจากอัตราภาษีตามกฎหมายภาษีที่มีผลบังคับใช้อยู่หรือที่คาดได้ค่อนข้างแน่ว่าจะมีผลบังคับใช้ภายในสิ้นรอบระยะเวลาที่รายงานในประเทศที่กลุ่มบริษัทดำเนินงานอยู่และเกิดรายได้เพื่อเสียภาษี ผู้บริหารจะประเมินสถานะของการยื่นแบบแสดงรายการภาษีเป็นงวดๆ ในกรณีที่มีสถานการณ์ที่การนำกฎหมายภาษีอากรไปปฏิบัติซึ่งขึ้นอยู่กับการตีความ และจะตั้งประมาณการค่าใช้จ่ายภาษีอากรที่เหมาะสมจากจำนวนที่คาดว่าจะต้องจ่ายชำระภาษีแก่หน่วยงานจัดเก็บ

ภาษีเงินได้รอการตัดบัญชีตั้งเต็มจำนวนตามวิธีหนี้สิน เมื่อเกิดผลต่างชั่วคราวระหว่าง ฐานภาษีของสินทรัพย์และหนี้สิน และราคาตามบัญชีที่แสดงอยู่ในงบการเงิน

อย่างไรก็ตามกลุ่มบริษัทจะไม่รับรู้ภาษีเงินได้รอการตัดบัญชีที่เกิดจากการรับรู้เริ่มแรกของรายการสินทรัพย์หรือรายการหนี้สินที่เกิดจากรายการที่ไม่ใช่การรวมธุรกิจ และ ณ วันที่เกิดรายการ รายการนั้นไม่มีผลกระทบต่อกำไรทางบัญชีและกำไร(ขาดทุน)ทางภาษี ภาษีเงินได้รอการตัดบัญชีคำนวณจากอัตราภาษี (และกฎหมายภาษีอากร) ที่มีผลบังคับใช้อยู่ หรือที่คาดได้ค่อนข้างแน่ว่าจะมีผลบังคับใช้ภายในสิ้นรอบระยะเวลาที่รายงาน และคาดว่าอัตราภาษีดังกล่าวจะนำไปใช้เมื่อสินทรัพย์ภาษีเงินได้รอตัดบัญชีที่เกี่ยวข้องได้ใช้ประโยชน์ หรือหนี้สินภาษีเงินได้รอตัดบัญชีได้มีการจ่ายชำระ

สินทรัพย์ภาษีเงินได้รอตัดบัญชีจะรับรู้หากมีความเป็นไปได้ค่อนข้างแน่ว่ากลุ่มบริษัทจะมีกำไรทางภาษีเพียงพอที่จะนำจำนวนผลต่างชั่วคราวนั้นมาใช้ประโยชน์

สินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีจะแสดงหักกลบกันก็ต่อเมื่อกิจการมีสิทธิตามกฎหมายที่จะนำสินทรัพย์ภาษีเงินได้ของงวดปัจจุบันมาหักกลบกับหนี้สินภาษีเงินได้ของงวดปัจจุบัน และทั้งสินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีเกี่ยวข้องกับภาษีเงินได้ที่ประเมินโดยหน่วยงานจัดเก็บภาษีหน่วยงานเดียวกันโดยการเรียกเก็บเป็นหน่วยภาษีเดียวกันหรือหน่วยภาษีต่างกันซึ่งตั้งใจจะจ่ายหนี้สินและสินทรัพย์ภาษีเงินได้ของงวดปัจจุบันด้วยยอดสุทธิ

**3.14 ผลประโยชน์พนักงาน**

**ผลประโยชน์เมื่อเกษียณอายุ**

กิจการได้จัดให้มีโครงการผลประโยชน์เมื่อเกษียณอายุในหลายรูปแบบ บริษัทมีทั้งโครงการสมทบเงินและโครงการผลประโยชน์

สำหรับโครงการสมทบเงินบริษัทจะจ่ายเงินสมทบให้กองทุนในจำนวนเงินที่คงที่ บริษัทไม่มีภาระผูกพันทางกฎหมายหรือภาระผูกพันจากการอนุมานที่จะต้องจ่ายเงินเพิ่ม ถึงแม้กองทุนไม่มีสินทรัพย์เพียงพอที่จะจ่ายให้พนักงานทั้งหมดสำหรับการให้บริการจากพนักงานทั้งในอดีตและปัจจุบัน บริษัทจะจ่ายสมทบให้กับกองทุนสำรองเลี้ยงชีพ ซึ่งบริหารโดยผู้จัดการกองทุนภายนอกตามเกณฑ์และข้อกำหนดของ พระราชบัญญัติกองทุนสำรองเลี้ยงชีพ 2530 บริษัทไม่มีภาระผูกพันที่จะจ่ายเงินเพิ่มอีกเมื่อได้จ่ายเงินสมทบไปแล้ว เงินสมทบจะถูกรับรู้เป็นค่าใช้จ่ายผลประโยชน์พนักงานเมื่อถึงกำหนดชำระ สำหรับเงินสมทบจ่ายล่วงหน้าจะถูกรับรู้เป็นสินทรัพย์จนกว่าจะมีการได้รับเงินคืนหรือหักออกเมื่อ ครบกำหนดจ่าย

สำหรับโครงการผลประโยชน์คือโครงการผลประโยชน์เมื่อเกษียณอายุที่ไม่ใช่โครงการสมทบเงิน ซึ่งจะกำหนดจำนวนเงินผลประโยชน์ที่พนักงานจะได้รับเมื่อเกษียณอายุ โดยส่วนใหญ่จะขึ้นอยู่กับหลายปัจจัย เช่น อายุ จำนวนปีที่ให้บริการ และค่าตอบแทน

หนี้สินสำหรับโครงการผลประโยชน์เมื่อเกษียณอายุจะรับรู้ในงบฐานะการเงินด้วยมูลค่าปัจจุบันของภาระผูกพัน ณ วันที่สิ้นรอบระยะเวลารายงานหักด้วยมูลค่ายุติธรรมของสินทรัพย์โครงการ ภาระผูกพันนี้คำนวณโดยนักคณิตศาสตร์ประกันภัยอิสระทุกปี ด้วยวิธีคิดลดแต่ละหน่วยที่ประมาณการไว้ ซึ่งมูลค่าปัจจุบันของโครงการผลประโยชน์จะประมาณโดยการคิดลดกระแสเงินสดออกในอนาคต โดยใช้อัตราผลตอบแทนในตลาดของพันธบัตรรัฐบาล ซึ่งเป็นสกุลเงินเดียวกับสกุลเงินที่จะจ่ายภาระผูกพัน และวันครบกำหนดของหุ้นกู้ใกล้เคียงกับระยะเวลาที่ต้องชำระภาระผูกพันโครงการผลประโยชน์เมื่อเกษียณอายุ

กำไรและขาดทุนจากการประมาณการตามหลักคณิตศาสตร์ประกันภัยที่เกิดขึ้นจากการปรับปรุงจากประสบการณ์หรือการเปลี่ยนแปลงในข้อสมมติฐานจะต้องรับรู้ในส่วนของเจ้าของผ่านกำไรขาดทุนเบ็ดเสร็จอื่นในงวดที่เกิดขึ้น

ต้นทุนบริการในอดีตจะถูกรับรู้ทันทีในกำไรหรือขาดทุน

**ภาระผูกพันระยะยาวอื่น**

บริษัทจัดให้มีการให้ผลประโยชน์แก่พนักงานสำหรับการให้บริการของพนักงานในระยะยาวโดยจ่ายให้แก่พนักงานที่ทำงานกับบริษัทเป็นระยะเวลา 30 ปี ภาระผูกพันนี้คำนวณโดยนักคณิตศาสตร์ประกันภัยอิสระด้วยวิธีคิดลดแต่ละหน่วยที่ประมาณการไว้ ซึ่งมูลค่าปัจจุบันของโครงการผลประโยชน์จะประมาณโดยการคิดลดกระแสเงินสดออกในอนาคต โดยใช้อัตราผลตอบแทนในตลาดของพันธบัตรรัฐบาล ซึ่งเป็นสกุลเงินเดียวกับสกุลเงินที่จะจ่ายภาระผูกพัน และวันครบกำหนดของพันธบัตรใกล้เคียงกับระยะเวลาที่ต้องชำระภาระผูกพัน บริษัทบันทึกเงินผลประโยชน์พนักงานเป็นค่าใช้จ่ายในงบกำไรขาดทุนเบ็ดเสร็จในรอบระยะเวลาบัญชีที่เกี่ยวข้อง

กำไรและขาดทุนจากการประมาณการตามหลักคณิตศาสตร์ประกันภัยที่เกิดขึ้นจากการปรับปรุงจากประสบการณ์หรือการเปลี่ยนแปลงในข้อสมมติฐานจะต้องรับรู้ในส่วนของเจ้าของผ่านกำไรขาดทุนในงวดที่เกิดขึ้น

**ผลประโยชน์เมื่อเลิกจ้าง**

ผลประโยชน์เมื่อเลิกจ้างจะรับรู้เป็นค่าใช้จ่ายเมื่อวันใดวันหนึ่งต่อไปนี้เกิดขึ้นก่อน เมื่อกลุ่มบริษัทไม่สามารถยกเลิกข้อเสนอการให้ผลประโยชน์ดังกล่าวได้อีกต่อไป หรือเมื่อกลุ่มบริษัทรับรู้ต้นทุนสำหรับการปรับโครงสร้าง หากระยะเวลาการจ่ายผลประโยชน์เกินกว่า 12 เดือนนับจากวันสิ้นรอบระยะเวลารายงาน ผลประโยชน์เมื่อเลิกจ้างจะถูกคิดลดกระแสเงินสด

**3.15 ประมาณการหนี้สิน**

ประมาณการหนี้สิน (ไม่รวมประมาณการหนี้สินผลประโยชน์พนักงาน) จะรับรู้ก็ต่อเมื่อกลุ่มบริษัทมีภาระผูกพันในปัจจุบันตามกฎหมายหรือตามข้อตกลงที่จัดทำไว้อันเป็นผลสืบเนื่องมาจากเหตุการณ์ในอดีตซึ่งการชำระภาระผูกพันนั้นมีความเป็นไปได้ค่อนข้างแน่ว่าจะส่งผลให้กลุ่มบริษัทต้องสูญเสียทรัพยากรออกไป และสามารถประมาณการจำนวนที่ต้องจ่ายได้อย่างน่าเชื่อถือ

**3.16 ประมาณการทางบัญชีที่สำคัญ ข้อสมมติฐาน และการใช้ดุลยพินิจ**

การประมาณการ ข้อสมมติฐาน และการใช้ดุลยพินิจได้มีการประเมินทบทวนอย่างต่อเนื่องและอยู่บนพื้นฐานของประสบการณ์ในอดีตและปัจจัยอื่นๆ ซึ่งรวมถึงการคาดการณ์ถึงเหตุการณ์ในอนาคตที่เชื่อว่ามีเหตุผลในสถานการณ์ขณะนั้น

**ประมาณการทางบัญชีที่สำคัญ และข้อสมมติฐาน**

กลุ่มบริษัทมีการประมาณการทางบัญชี และใช้ข้อสมมติฐานที่เกี่ยวข้องกับเหตุการณ์ในอนาคต ผลของประมาณการทางบัญชีอาจไม่ตรงกับผลที่เกิดขึ้นจริง ประมาณทางการบัญชีที่สำคัญและข้อสมมติฐานที่มีความเสี่ยงอย่างเป็นสาระสำคัญที่อาจเป็นเหตุให้เกิดการปรับปรุงยอดคงเหลือของสินทรัพย์และหนี้สินในรอบระยะเวลาบัญชีหน้า มีดังนี้

ค่าเผื่อผลขาดทุนด้านเครดิตที่คาดว่าจะเกิดขึ้น

ในการประมาณค่าเผื่อผลขาดทุนด้านเครดิตที่คาดว่าจะเกิดขึ้นของลูกหนี้ ฝ่ายบริหารจำเป็นต้องใช้ดุลยพินิจในการวัดมูลค่าผลขาดทุนด้านเครดิตที่คาดว่าจะเกิดขึ้น โดยคำนึงถึงประวัติการชำระเงินและข้อมูลผลขาดทุนด้านเครดิตในอดีต ปรับสะท้อนข้อมูลปัจจุบันและค่าคาดการณ์ล่วงหน้าเกี่ยวกับปัจจัยทางเศรษฐกิจมหภาค

ค่าเผื่อการลดลงของมูลค่าสินค้าคงเหลือ

ในการประมาณค่าเผื่อการลดลงของมูลค่าสินค้าคงเหลือ ฝ่ายบริหารได้ใช้ดุลยพินิจในการประมาณการผลขาดทุนที่คาดว่าจะเกิดขึ้นจากสินค้าคงเหลือนั้น โดยค่าเผื่อการลดลงของมูลค่าสุทธิที่จะได้รับพิจารณาจากราคาที่คาดว่าจะขายได้ตามปกติของธุรกิจหักด้วยค่าใช้จ่ายในการขายสินค้านั้น และค่าเผื่อสำหรับสินค้าเก่าล้าสมัย เคลื่อนไหวช้าหรือเสื่อมคุณภาพพิจารณาจากอายุโดยประมาณของสินค้าแต่ละชนิด จำนวนค่าเผื่อการลดลงของมูลค่าสินค้าคงเหลือที่ประมาณได้ เมื่อนำมาเปรียบเทียบกับจำนวนเดิมที่มีในบัญชี ค่าเผื่อการลดลงของมูลค่าสินค้าคงเหลือทั้งที่ลดลงและเพิ่มขึ้นจะแสดงเป็นค่าใช้จ่ายภายใต้หัวข้อต้นทุนขายและบริการในส่วนของกำไรหรือขาดทุน

ค่าเสื่อมราคาของที่ดิน อาคารและอุปกรณ์ และสินทรัพย์สิทธิการใช้ และค่าตัดจำหน่ายของสินทรัพย์ไม่มีตัวตน

ในการคำนวณค่าเสื่อมราคาของอาคารและอุปกรณ์ตลอดจนสินทรัพย์สิทธิการใช้ และค่าตัดจำหน่ายของสินทรัพย์ไม่มีตัวตน ฝ่ายบริหารจำเป็นต้องทำการประมาณอายุการใช้ประโยชน์และมูลค่าคงเหลือเมื่อเลิกใช้งาน (ถ้ามี) และต้องทบทวนอายุการใช้ประโยชน์และมูลค่าคงเหลือใหม่หากมีการเปลี่ยนแปลงเกิดขึ้น

นอกจากนี้ฝ่ายบริหารจำเป็นต้องสอบทานการด้อยค่าของที่ดิน อาคารและอุปกรณ์ สินทรัพย์สิทธิการใช้ และสินทรัพย์ไม่มีตัวตนในแต่ละช่วงเวลาและบันทึกขาดทุนจากการด้อยค่าหากคาดว่า  
มูลค่าที่คาดว่าจะได้รับคืนต่ำกว่ามูลค่าตามบัญชีของสินทรัพย์นั้น ในการนี้ฝ่ายบริหารจำเป็นต้องใช้ดุลยพินิจที่เกี่ยวข้องกับการคาดการณ์รายได้และค่าใช้จ่ายในอนาคตซึ่งเกี่ยวเนื่องกับสินทรัพย์นั้น

การกำหนดอายุสัญญาเช่าที่มีสิทธิการเลือกในการขยายอายุสัญญาเช่าหรือยกเลิกสัญญาเช่า

กลุ่มบริษัทกำหนดอายุสัญญาเช่าตามระยะเวลาที่บอกเลิกไม่ได้ของสัญญาเช่า โดยรวมระยะเวลาตามสิทธิเลือกในการขยายอายุสัญญาเช่า หากมีความแน่นอนอย่างสมเหตุสมผลที่จะใช้สิทธิเลือกนั้น และระยะเวลาตามสิทธิเลือกในการยกเลิกสัญญาเช่า หากมีความแน่นอนอย่างสมเหตุสมผลที่จะไม่ใช้สิทธิเลือกนั้น ฝ่ายบริหารจำเป็นต้องใช้ดุลยพินิจในการประเมินว่ากลุ่มบริษัทมีความแน่นอนอย่างสมเหตุสมผลหรือไม่ที่จะใช้สิทธิเลือกในการขยายอายุสัญญาเช่าหรือที่จะไม่ใช้สิทธิเลือกในการยกเลิกสัญญาเช่า โดยพิจารณาข้อเท็จจริงและสภาพแวดล้อมที่เกี่ยวข้องทั้งหมดที่ทำให้เกิดสิ่งจูงใจในทางเศรษฐกิจสำหรับกลุ่มบริษัทในการใช้สิทธิเลือกนั้น ภายหลังจากวันที่สัญญาเช่ามีผล กลุ่มบริษัทจะประเมินอายุสัญญาเช่าใหม่หากมีเหตุการณ์หรือสถานการณ์ที่มีนัยสำคัญซึ่งอยู่ภายใต้การควบคุมและส่งผลต่อความแน่นอนอย่างสมเหตุสมผลที่จะใช้สิทธิเลือก

มูลค่ายุติธรรมของสินทรัพย์และตราสารอนุพันธ์

มูลค่ายุติธรรมของเครื่องมือทางการเงิน ซึ่งไม่มีการซื้อขายในตลาดซื้อขายคล่องวัดมูลค่าโดยใช้เทคนิคการประเมินมูลค่า กลุ่มบริษัทใช้ดุลยพินิจในการเลือกวิธีการและตั้งข้อสมมติฐานซึ่งส่วนใหญ่อ้างอิงจากสถานะของตลาดที่มีอยู่ ณ วันสิ้นรอบระยะเวลารายงาน รายละเอียดของข้อสมมติฐานหลักที่ใช้รวมอยู่ในหมายเหตุประกอบงบการเงินข้อ 26.8

สินทรัพย์ภาษีเงินได้รอการตัดบัญชี

บริษัทจะรับรู้สินทรัพย์ภาษีเงินได้รอการตัดบัญชีสำหรับผลแตกต่างชั่วคราวที่ใช้หักภาษีและขาดทุนทางภาษีที่ไม่ได้ใช้เมื่อมีความเป็นไปได้ค่อนข้างแน่ว่าจะมีกำไรทางภาษีในอนาคตเพียงพอที่จะใช้ประโยชน์จากผลแตกต่างชั่วคราวและขาดทุนนั้น ในการนี้ฝ่ายบริหารจำเป็นต้องประมาณการว่าควรรับรู้จำนวนสินทรัพย์ภาษีเงินได้รอการตัดบัญชีเป็นจำนวนเท่าใด โดยพิจารณาถึงจำนวนกำไรทางภาษีที่คาดว่าจะเกิดในอนาคตในแต่ละช่วงเวลา

ภาระผูกพันผลประโยชน์พนักงาน

มูลค่าปัจจุบันของภาระผูกพันผลประโยชน์พนักงานขึ้นอยู่กับหลายปัจจัยที่ใช้ในการคำนวณตามหลักคณิตศาสตร์ประกันภัยโดยมีข้อสมมติฐานหลายตัว รวมถึงข้อสมมติฐานเกี่ยวกับอัตราคิดลด การเปลี่ยนแปลงของข้อสมมติฐานเหล่านี้จะส่งผลกระทบต่อมูลค่าของภาระผูกพันผลประโยชน์พนักงาน

กลุ่มบริษัทได้พิจารณาอัตราคิดลดที่เหมาะสมในแต่ละปี ซึ่งได้แก่อัตราดอกเบี้ยที่ควรจะใช้ในการคำนวณมูลค่าปัจจุบันของกระแสเงินสดที่คาดว่าจะต้องจ่ายภาระผูกพันผลประโยชน์พนักงาน ในการกำหนดอัตราคิดลดที่เหมาะสม กลุ่มบริษัทใช้อัตราดอกเบี้ยของพันธบัตรรัฐบาล ซึ่งเป็นสกุลเงินเดียวกับสกุลเงินที่ต้องจ่ายชำระผลประโยชน์พนักงานและมีอายุครบกำหนดใกล้เคียงกับระยะเวลาที่ต้องชำระภาระผูกพันผลประโยชน์พนักงานที่เกี่ยวข้อง

อัตราดอกเบี้ยเงินกู้ยืมส่วนเพิ่ม

กลุ่มบริษัทไม่สามารถกำหนดอัตราดอกเบี้ยตามนัยของสัญญาเช่า ดังนั้นจึงใช้อัตราดอกเบี้ยเงินกู้ยืมส่วนเพิ่มของกลุ่มบริษัทในการคิดลดหนี้สินตามสัญญาเช่า โดยอัตราเงินกู้ยืมส่วนเพิ่มเป็นอัตราดอกเบี้ยที่กลุ่มบริษัทจะต้องจ่ายในการกู้ยืมเงินที่จำเป็นเพื่อให้ได้มาซึ่งสินทรัพย์ที่มีมูลค่าใกล้เคียงกับสินทรัพย์สิทธิการใช้ในสภาพแวดล้อมทางเศรษฐกิจที่คล้ายคลึง โดยมีระยะเวลาการกู้ยืมและหลักประกันที่คล้ายคลึง

**4. รายการกับบุคคลหรือกิจการที่เกี่ยวข้องกัน**

ในระหว่างปี กลุ่มบริษัทมีลักษณะความสัมพันธ์ นโยบายในการกำหนดราคาและรายการธุรกิจที่สำคัญกับบุคคลหรือกิจการที่เกี่ยวข้องกัน สรุปได้ดังนี้

ผู้ถือหุ้นรายใหญ่ของบริษัท ณ วันที่ 31 ธันวาคม 2567 และ 2566 ได้แก่ บริษัท โอเชี่ยนโฮลดิ้ง จำกัด ซึ่งถือหุ้นในบริษัทคิดเป็นอัตราร้อยละ 32.82 ส่วนหุ้นที่เหลือร้อยละ 67.18 ถือโดยบุคคลทั่วไป

กิจการที่เกี่ยวข้องกันประกอบด้วย

|  |  |  |  |  |  |  |
| --- | --- | --- | --- | --- | --- | --- |
| ชื่อกิจการ |  | ประเภทธุรกิจ | |  | | ลักษณะความสัมพันธ์ |
| บริษัท โอเชียนกลาส เทรดดิ้ง (เซี่ยงไฮ้) จำกัด |  | นำเข้าและจัดจำหน่ายผลิตภัณฑ์เครื่องแก้วในประเทศจีน | |  | | บริษัทย่อย |
|  |  |  | |  | |  |
| บริษัท โอเชียนกลาส เทรดดิ้ง อินเดีย จำกัด |  | ดำเนินกิจกรรมทางการตลาด  ในประเทศอินเดีย | |  | | บริษัทย่อย |
|  |  |  | |  | |  |
| บริษัท คริสตัล เคลียร์ อินโนเวชั่น จำกัด |  | วิจัย พัฒนาและจำหน่ายผลิตภัณฑ์  ที่ใช้บนโต๊ะอาหาร | |  | | บริษัทย่อย  (จดทะเบียนเลิกบริษัท อยู่ระหว่างการชำระบัญชี) |
| ชื่อกิจการ |  | ประเภทธุรกิจ | |  | | ลักษณะความสัมพันธ์ |
| บริษัท ไทยสมุทรประกันชีวิต จำกัด |  | ประกันชีวิต | |  | | เป็นผู้ถือหุ้นของบริษัท และมีผู้ถือ  หุ้นและกรรมการร่วมกัน |
|  |  |  | |  | |  |
| บริษัท โอเชี่ยน พรอพเพอร์ตี้ จำกัด |  | พัฒนาอสังหาริมทรัพย์ | |  | | มีผู้ถือหุ้นร่วมกัน |
|  |  |  | |  | |  |
| บริษัท สยามเมล์ออเดอร์เฮาส์ จำกัด |  | จำหน่ายอุปกรณ์สำนักงาน  และวัสดุสิ้นเปลือง | |  | | มีผู้ถือหุ้นร่วมกัน |
|  |  |  | |  | |  |
| บริษัท กลุ่มไทยสมุทร (ประเทศไทย) จำกัด |  | ให้บริการทางกฎหมาย |  | | มีผู้ถือหุ้นและกรรมการร่วมกัน | |
|  |  |  |  | |  | |
| ผู้บริหารสำคัญ |  |  |  | | บุคคลที่มีอำนาจและความ  รับผิดชอบการวางแผนสั่งการ  และควบคุมกิจกรรมต่างๆ  ของกิจการไม่ว่าทางตรงหรือ  ทางอ้อมทั้งนี้รวมถึงกรรมการ  ของกลุ่มบริษัท (ไม่ว่าจะทำ  หน้าที่ในระดับบริหารหรือไม่) | |

รายการบัญชีระหว่างบุคคลหรือกิจการที่เกี่ยวข้องกันได้กำหนดขึ้นโดยใช้ราคาตลาดหรือในราคาที่ตกลงกันตามสัญญาหากไม่มีราคาตลาดรองรับ

นโยบายการกำหนดราคาสำหรับแต่ละประเภทรายการมีดังนี้

|  |  |  |
| --- | --- | --- |
| ประเภทรายการ |  | นโยบายการกำหนดราคา |
| รายได้จากการขาย |  | ราคาที่ตกลงร่วมกัน |
| ค่านายหน้า |  | ตามที่ตกลงในสัญญา |
| ค่าเช่าและค่าบริการ |  | ตามที่ตกลงในสัญญา |
| เงินให้กู้ยืม |  | ตามที่ตกลงในสัญญา |
| ดอกเบี้ยรับ |  | ตามที่ตกลงในสัญญา |
| ดอกเบี้ยจ่าย |  | อัตราดอกเบี้ย MLR ลบอัตราดอกเบี้ยร้อยละคงที่ต่อปี |

รายการบัญชีกับกิจการที่เกี่ยวข้องกันที่มีสาระสำคัญที่เกิดขึ้นสำหรับปีสิ้นสุดวันที่ 31 ธันวาคม 2567 และ 2566 มีดังนี้

**4.1 รายได้จากการขายสินค้า**

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | 2567 |  | 2566 |  | 2567 |  | 2566 |
| รายได้จากการขายสินค้า |  |  |  |  |  |  |  |
| บริษัทย่อย | - |  | - |  | 1,202 |  | - |

**4.2 รายได้อื่น**

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | 2567 |  | 2566 |  | 2567 |  | 2566 |
| ดอกเบี้ยรับ |  |  |  |  |  |  |  |
| บริษัทย่อย | - |  | - |  | 53 |  | 72 |

**4.3 ค่าใช้จ่าย**

(หน่วย:พันบาท)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | งบการเงินรวม | | | | | | | |  | | งบการเงินเฉพาะบริษัท | | | | | |
|  | 2567 | | | |  | | 2566 | |  | | 2567 | |  | | 2566 | |
| ค่าบริการทางกฎหมาย  บริษัทที่เกี่ยวข้องกัน | 30 | | | |  | | 38 | |  | | 30 | |  | | 38 | |
| ค่านายหน้า |  | | | |  | |  | |  | |  | |  | |  | |
| บริษัทย่อย | - | | | |  | | - | |  | | 20,073 | |  | | 22,788 | |
| ค่าเช่าและค่าบริการ |  | | |  | |  | |  | |  | |  | |  | |
| บริษัทที่เกี่ยวข้องกัน |  | | |  | |  | |  | |  | |  | |  | |
| - ค่าเสื่อมราคาและดอกเบี้ยตัดจ่ายของสินทรัพย์สิทธิการใช้ | | 11,722 | |  | | 11,437 | |  | | 11,722 | |  | | 11,437 | |
| - ค่าเช่าและค่าบริการของ สัญญาเช่าระยะสั้น | | 502 | |  | | 431 | |  | | 502 | |  | | 431 | |
|  | 12,224 | | |  | | 11,868 | |  | | 12,224 | |  | | 11,868 | |
| ดอกเบี้ยจ่ายจากหนี้สินตามสัญญาเช่า | | |  |  | |  | |  | |  | |  | |  | |
| บริษัทที่เกี่ยวข้องกัน | 453 | | |  | | 695 | |  | | 453 | |  | | 695 | |

รายการซื้อขายสินค้าที่มีกับบริษัทที่เกี่ยวข้องกันเป็นไปตามเงื่อนไขธุรกิจปกติเช่นเดียวกับรายการซื้อขายกับกิจการอื่นที่ไม่เกี่ยวข้องกันและเป็นไปตามราคาที่ตกลงร่วมกัน ค่าบริการที่มีกับบริษัทที่เกี่ยวข้องกันเป็นไปตามที่ระบุไว้ในสัญญา

**4.4 ยอดคงเหลือระหว่างกิจการที่เกี่ยวข้องกัน ณ วันที่ 31 ธันวาคม 2567 และ 2566**

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | 2567 |  | 2566 |  | 2567 |  | 2566 |
| ลูกหนี้หมุนเวียนอื่น |  |  |  |  |  |  |  |
| บริษัทย่อย | - |  | - |  | - |  | 13 |
| เจ้าหนี้หมุนเวียนอื่น |  |  |  |  |  |  |  |
| บริษัทย่อย | - |  | - |  | 2,928 |  | 5,169 |
| บริษัทที่เกี่ยวข้องกัน | 29 |  | 46 |  | 29 |  | 46 |
|  | 29 |  | 46 |  | 2,957 |  | 5,215 |
| หนี้สินตามสัญญาเช่า |  |  |  |  |  |  |  |
| บริษัทที่เกี่ยวข้องกัน | 8,772 |  | 19,558 |  | 8,772 |  | 19,558 |

**4.5 ค่าตอบแทนผู้บริหารสำคัญของกิจการ**

(หน่วย:พันบาท)

|  |  |  |  |
| --- | --- | --- | --- |
|  | งบการเงินรวม / งบการเงินเฉพาะบริษัท | | |
|  | 2567 |  | 2566 |
| ผลประโยชน์ระยะสั้น | 36,131 |  | 35,201 |
| ผลประโยชน์หลังออกจากงาน | 1,164 |  | 1,097 |
| ผลประโยชน์ระยะยาวอื่น | 1 |  | 1 |
| รวม | 37,296 |  | 36,299 |

**4.6 เงินให้กู้ยืมแก่บริษัทย่อย**

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | 2567 |  | 2566 |  | 2567 |  | 2566 |
| เงินให้กู้ยืมแก่บริษัทย่อยยกมาต้นปี | - |  | - |  | 2,050 |  | 2,800 |
| เงินให้กู้เพิ่ม | - |  | - |  | - |  | - |
| รับชำระคืน | - |  | - |  | (800) |  | (750) |
| บริษัทยกหนี้ให้บริษัทย่อย | - |  | - |  | (1,250) |  | - |
| เงินให้กู้ยืมแก่บริษัทย่อยคงเหลือปลายปี | - |  | - |  | - |  | 2,050 |

บริษัทได้ทำสัญญาให้กู้ยืมเงินระยะสั้นกับบริษัท คริสตัล เคลียร์ อินโนเวชั่น จำกัด เป็นวงเงินจำนวน 10 ล้านบาท โดยกำหนดอัตราดอกเบี้ย ตามราคาตลาดบวกด้วยร้อยละ 0.10 และการรับชำระคืนเป็นไปตามที่ระบุในตั๋วสัญญาใช้เงินแต่ละฉบับ

เมื่อวันที่ 18 ธันวาคม 2567 ที่ประชุมคณะกรรมการของบริษัทมีมติยกหนี้เงินให้กู้ยืมระยะสั้นตามตั๋วสัญญาใช้เงินระหว่างกันกับบริษัท คริสตัล เคลียร์ อินโนเวชั่น จำกัด จำนวน 1.25 ล้านบาท และให้บริษัทย่อยดังกล่าวชำระดอกเบี้ยคงค้างตามตั๋วสัญญาใช้เงินให้เสร็จสิ้นภายในวันที่ 30 ธันวาคม 2567 ทั้งนี้ บริษัทได้รับชำระดอกเบี้ยตามตั๋วสัญญาใช้เงินดังกล่าวแล้ว เมื่อวันที่ 24 ธันวาคม 2567

**5. เงินสดและรายการเทียบเท่าเงินสด**

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | 2567 |  | 2566 |  | 2567 |  | 2566 |
| เงินสดในมือ | 123 |  | 65 |  | 61 |  | 61 |
| เงินฝากกระแสรายวัน | 30,155 |  | 24,122 |  | 18,387 |  | 13,007 |
| เงินฝากออมทรัพย์ | 16,777 |  | 38,723 |  | 13,348 |  | 32,848 |
| รวม | 47,055 |  | 62,910 |  | 31,796 |  | 45,916 |

เงินฝากออมทรัพย์มีอัตราดอกเบี้ยลอยตัวตามที่ธนาคารกำหนด

**6. ลูกหนี้การค้าและลูกหนี้หมุนเวียนอื่น**

(หน่วย: พันบาท)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | งบการเงินรวม | | | |  | งบการเงินเฉพาะบริษัท | | |
|  | | 2567 | |  | 2566 |  | 2567 |  | 2566 |
| ลูกหนี้การค้า - กิจการอื่น | | 199,331 | |  | 219,504 |  | 199,331 |  | 219,504 |
| หัก ค่าเผื่อผลขาดทุนด้านเครดิตที่  คาดว่าจะเกิดขึ้น | | (1,648) | |  | (2,146) |  | (1,648) |  | (2,146) |
|  | | 197,683 | |  | 217,358 |  | 197,683 |  | 217,358 |
| เงินทดรองจ่ายล่วงหน้า | 13,722 | | |  | 89,761 |  | 13,678 |  | 89,716 |
| ค่าใช้จ่ายจ่ายล่วงหน้า | 13,283 | | |  | 14,999 |  | 13,131 |  | 14,806 |
| ลูกหนี้อื่น - กิจการอื่น | 1,026 | | |  | 6,264 |  | 1,026 |  | 6,264 |
| - กิจการที่เกี่ยวข้องกัน  (หมายเหตุ 4.4) | | | - |  | - |  | - |  | 13 |
|  | 28,031 | | |  | 111,024 |  | 27,835 |  | 110,799 |
| รวม | 225,714 | | |  | 328,382 |  | 225,518 |  | 328,157 |

ลูกหนี้การค้า ณ วันที่ 31 ธันวาคม 2567 และ 2566 วิเคราะห์ตามอายุหนี้ที่ค้างชำระได้ดังนี้

(หน่วย:พันบาท)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | | |
|  | 2567 |  | 2566 |  | 2567 |  | 2566 |
| ยังไม่ถึงกำหนดชำระ | 134,932 |  | 147,467 |  | 134,932 |  | 147,467 |
| ค้างชำระ : |  |  |  |  |  |  |  |
| ไม่เกิน 3 เดือน | 61,491 |  | 69,470 |  | 61,491 |  | 69,470 |
| เกินกว่า 3 - 6 เดือน | 1,113 |  | 192 |  | 1,113 |  | 192 |
| เกินกว่า 6 - 12 เดือน | 209 |  | 272 |  | 209 |  | 272 |
| เกินกว่า 12 เดือน | 1,586 |  | 2,103 |  | 1,586 |  | 2,103 |
| รวม | 199,331 |  | 219,504 |  | 199,331 |  | 219,504 |
| หัก ค่าเผื่อผลขาดทุนด้านเครดิตที่ คาดว่าจะเกิดขึ้น | (1,648) |  | (2,146) |  | (1,648) |  | (2,146) |
| ลูกหนี้การค้า - สุทธิ | 197,683 |  | 217,358 |  | 197,683 |  | 217,358 |

สำหรับปีสิ้นสุดวันที่ 31 ธันวาคม 2567 และ 2566 ค่าเผื่อผลขาดทุนด้านเครดิตที่คาดว่าจะเกิดขึ้นของลูกหนี้การค้า มีรายการเคลื่อนไหว ดังนี้

|  |  |  |  |
| --- | --- | --- | --- |
|  | (หน่วย : พันบาท) | | |
|  | งบการเงินรวม/งบการเงินเฉพาะบริษัท | | |
|  | 2567 |  | 2566 |
| ยอดต้นปี | 2,146 |  | 1,512 |
| รายการเพิ่ม (ลด) ในระหว่างปี | (498) |  | 634 |
| ยอดปลายปี | 1,648 |  | 2,146 |

**7. สินค้าคงเหลือ**

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | 2567 |  | 2566 |  | 2567 |  | 2566 |
| สินค้าสำเร็จรูป | 740,141 |  | 650,313 |  | 740,141 |  | 650,257 |
| สินค้าซื้อมาเพื่อขาย | 77,555 |  | 77,438 |  | 77,555 |  | 77,438 |
| สินค้าระหว่างผลิต | 8,866 |  | 7,274 |  | 8,866 |  | 7,274 |
| วัตถุดิบ | 128,394 |  | 117,185 |  | 128,394 |  | 117,185 |
| อะไหล่ | 140,624 |  | 150,628 |  | 140,624 |  | 150,628 |
| วัสดุสิ้นเปลืองและวัสดุหีบห่อ | 218,924 |  | 223,390 |  | 218,924 |  | 223,390 |
| สินค้าระหว่างทาง | 4,668 |  | 1,323 |  | 4,668 |  | 1,323 |
| สินค้าที่คาดว่าจะได้รับคืนจากลูกค้า | 1,217 |  | 2,272 |  | 1,217 |  | 2,272 |
|  | 1,320,389 |  | 1,229,823 |  | 1,320,389 |  | 1,229,767 |
| หัก ค่าเผื่อการลดลงของมูลค่าสินค้าสินค้าเคลื่อนไหวช้าและล้าสมัย | (90,255) |  | (64,318) |  | (90,255) |  | (64,318) |
| สินค้าคงเหลือ - สุทธิ | 1,230,134 |  | 1,165,505 |  | 1,230,134 |  | 1,165,449 |

ค่าเผื่อการลดลงของมูลค่าสินค้า สินค้าเคลื่อนไหวช้าและล้าสมัย มีการเปลี่ยนแปลงในระหว่างปี ดังนี้

|  |  |  |  |  |
| --- | --- | --- | --- | --- |
|  | (หน่วย : พันบาท) | | | |
|  | งบการเงินรวม/งบการเงินเฉพาะบริษัท | | | |
|  | 2567 |  | 2566 |
| ยอดต้นปี | 64,318 |  | 60,076 |
| เพิ่มขึ้น | 49,018 |  | 48,329 |
| ลดลง | (23,081) |  | (44,087) |
| ยอดปลายปี | 90,255 |  | 64,318 |

**8. เงินลงทุนในบริษัทย่อย**

เงินลงทุนในบริษัทย่อยตามที่แสดงอยู่ในงบการเงินเฉพาะบริษัท มีรายละเอียดดังต่อไปนี้

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ชื่อบริษัท |  | ประเทศที่  จดทะเบียน |  | สัดส่วนเงินลงทุน  (ร้อยละ) | | |  | มูลค่าตามบัญชีตามวิธีราคาทุน  (พันบาท) | | |
| 2567 |  | 2566 |  | 2567 |  | 2566 |
| บริษัท โอเชียนกลาส เทรดดิ้ง (เซี่ยงไฮ้) จำกัด |  | จีน |  | 100.00 |  | 100.00 |  | 5,636 |  | 5,636 |
| หัก ค่าเผื่อการด้อยค่า |  |  |  |  |  |  |  | (3,191) |  | - |
|  |  |  |  |  |  |  |  | 2,445 |  | 5,636 |
| บริษัท โอเชียนกลาส เทรดดิ้ง อินเดีย จำกัด |  | อินเดีย |  | 99.99 |  | 99.99 |  | 264 |  | 264 |
|  |  |  |  |  |  |  |  |  |  |  |
| บริษัท คริสตัล เคลียร์ อินโนเวชั่น จำกัด |  | ไทย |  | 99.99 |  | 99.99 |  | 1,350 |  | 100 |
| หัก ค่าเผื่อการด้อยค่า |  |  |  |  |  |  |  | (1,334) |  | - |
|  |  |  |  |  |  |  |  | 16 |  | 100 |
|  |  |  |  |  |  |  |  |  |  |  |
| รวมเงินลงทุนในบริษัทย่อย | | | | | | |  | 2,725 |  | 6,000 |

เมื่อวันที่ 18 ธันวาคม 2567 ที่ประชุมคณะกรรมการบริษัทครั้งที่ 15/2567 มีมติอนุมัติให้เลิกบริษัท คริสตัล เคลียร์ อินโนเวชั่น จำกัด และยกหนี้เงินให้กู้ยืมระยะสั้นตามตั๋วสัญญาใช้เงินระหว่างกัน จำนวน 1.25 ล้านบาท โดยบริษัทได้บันทึกจำนวนดังกล่าวเป็นเงินลงทุนในบริษัทย่อย โดยบริษัทย่อยมีมติเลิกบริษัทตามรายงานการประชุมวิสามัญผู้ถือหุ้นของบริษัทย่อย ครั้งที่ 2 เมื่อวันที่ 30 ธันวาคม 2567 ซึ่งบริษัทย่อยได้ดำเนินการจดทะเบียนเลิกบริษัทกับกระทรวงพาณิชย์ เมื่อวันที่ 9 มกราคม 2568 ปัจจุบันบริษัทย่อยอยู่ระหว่างการชำระบัญชี ดังนั้นบริษัทจึงรับรู้ผลขาดทุนจากการด้อยค่าของเงินลงทุนของบริษัทย่อยจำนวน 1.33 ล้านบาท ในงบกำไรขาดทุนเบ็ดเสร็จสำหรับปีสิ้นสุดวันที่ 31 ธันวาคม 2567 ทั้งนี้ การเลิกบริษัทย่อยดังกล่าวไม่ส่งผลต่อการดำเนินงานของบริษัทอย่างมีนัยสำคัญ

**9. ที่ดิน อาคารและอุปกรณ์**

(หน่วย:พันบาท)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | งบการเงินรวม | | | | | | | | | | |
|  | ยอดตามบัญชี |  | จำนวนที่เพิ่มขึ้น |  | จำนวนที่ลดลง |  | โอนเข้า |  | ผลต่างการแปลง |  | ยอดตามบัญชี |
|  | ณ วันที่ 1 |  |  |  |  |  | (โอนออก) |  | ค่างบการเงิน |  | ณ วันที่ 31 |
|  | มกราคม 2567 |  |  |  |  |  |  |  |  |  | ธันวาคม 2567 |
| ราคาประเมิน |  |  |  |  |  |  |  |  |  |  |  |
| ที่ดิน |  |  |  |  |  |  |  |  |  |  |  |
| - ราคาทุนเดิม | 21,920 |  | - |  | - |  | - |  | - |  | 21,920 |
| - ส่วนเกินทุนจากการตีราคาที่ดิน | 1,031,680 |  | - |  | - |  | - |  | - |  | 1,031,680 |
| รวมที่ดิน - ราคาประเมิน | 1,053,600 |  | - |  | - |  | - |  | - |  | 1,053,600 |
| ราคาทุน |  |  |  |  |  |  |  |  |  |  |  |
| อาคารและส่วนปรับปรุงอาคาร | 634,501 |  | 805 |  | (184) |  | 254 |  | - |  | 635,376 |
| เครื่องจักร อุปกรณ์และเครื่องมือ | 3,812,928 |  | 15,736 |  | (241,332) |  | 381,785 |  | - |  | 3,969,117 |
| เครื่องตกแต่ง ติดตั้งและอุปกรณ์สำนักงาน | 81,121 |  | 2,367 |  | (1,347) |  | 4,593 |  | (25) |  | 86,709 |
| ยานพาหนะ | 8,424 |  | - |  | - |  | - |  | - |  | 8,424 |
| เครื่องจักรระหว่างติดตั้งและงาน  ระหว่างก่อสร้าง | 106,781 |  | 318,552 |  | - |  | (386,632) |  | - |  | 38,701 |
| รวมอาคารและอุปกรณ์ - ราคาทุน | 4,643,755 |  | 337,460 |  | (242,863) |  | - |  | (25) |  | 4,738,327 |
| รวม | 5,697,355 |  |  |  |  |  |  |  |  |  | 5,791,927 |
| หัก ค่าเสื่อมราคาสะสม |  |  |  |  |  |  |  |  |  |  |  |
| อาคารและส่วนปรับปรุงอาคาร | (450,654) |  | (14,747) |  | 159 |  | - |  | - |  | (465,242) |
| เครื่องจักร อุปกรณ์และเครื่องมือ | (2,934,360) |  | (150,868) |  | 211,792 |  | - |  | - |  | (2,873,436) |
| เครื่องตกแต่ง ติดตั้งและอุปกรณ์สำนักงาน | (76,448) |  | (3,430) |  | 1,346 |  | - |  | 24 |  | (78,508) |
| ยานพาหนะ | (5,353) |  | (1,331) |  | - |  | - |  | - |  | (6,684) |
| รวม | (3,466,815) |  | (170,376) |  | 213,297 |  | - |  | 24 |  | (3,423,870) |
| ที่ดิน อาคารและอุปกรณ์ - สุทธิ | 2,230,540 |  |  |  |  |  |  |  |  |  | 2,368,057 |

(หน่วย:พันบาท)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | งบการเงินรวม | | | | | | | | | | |
|  | ยอดตามบัญชี |  | จำนวนที่เพิ่มขึ้น |  | จำนวนที่ลดลง |  | โอนเข้า |  | ผลต่างการแปลง |  | ยอดตามบัญชี |
|  | ณ วันที่ 1 |  |  |  |  |  | (โอนออก) |  | ค่างบการเงิน |  | ณ วันที่ 31 |
|  | มกราคม 2566 |  |  |  |  |  |  |  |  |  | ธันวาคม 2566 |
| ราคาประเมิน |  |  |  |  |  |  |  |  |  |  |  |
| ที่ดิน |  |  |  |  |  |  |  |  |  |  |  |
| - ราคาทุนเดิม | 21,920 |  | - |  | - |  | - |  | - |  | 21,920 |
| - ส่วนเกินทุนจากการตีราคาที่ดิน | 916,080 |  | 115,600 |  | - |  | - |  | - |  | 1,031,680 |
| รวมที่ดิน - ราคาประเมิน | 938,000 |  | 115,600 |  | - |  | - |  | - |  | 1,053,600 |
| ราคาทุน |  |  |  |  |  |  |  |  |  |  |  |
| อาคารและส่วนปรับปรุงอาคาร | 637,315 |  | 138 |  | (3,621) |  | 669 |  | - |  | 634,501 |
| เครื่องจักร อุปกรณ์และเครื่องมือ | 3,690,753 |  | 7,974 |  | (28,375) |  | 142,578 |  | (2) |  | 3,812,928 |
| เครื่องตกแต่ง ติดตั้งและอุปกรณ์สำนักงาน | 97,250 |  | 1,483 |  | (18,790) |  | 1,143 |  | 35 |  | 81,121 |
| ยานพาหนะ | 8,424 |  | 1,869 |  | (1,869) |  | - |  | - |  | 8,424 |
| เครื่องจักรระหว่างติดตั้งและงาน  ระหว่างก่อสร้าง | 54,994 |  | 196,177 |  | - |  | (144,390) |  | - |  | 106,781 |
| รวมอาคารและอุปกรณ์ - ราคาทุน | 4,488,736 |  | 207,641 |  | (52,655) |  | - |  | 33 |  | 4,643,755 |
| รวม | 5,426,736 |  |  |  |  |  |  |  |  |  | 5,697,355 |
| หัก ค่าเสื่อมราคาสะสม |  |  |  |  |  |  |  |  |  |  |  |
| อาคารและส่วนปรับปรุงอาคาร | (438,978) |  | (15,297) |  | 3,621 |  | - |  | - |  | (450,654) |
| เครื่องจักร อุปกรณ์และเครื่องมือ | (2,820,705) |  | (141,001) |  | 27,346 |  | - |  | - |  | (2,934,360) |
| เครื่องตกแต่ง ติดตั้งและอุปกรณ์สำนักงาน | (92,672) |  | (2,578) |  | 18,779 |  | - |  | 23 |  | (76,448) |
| ยานพาหนะ | (5,951) |  | (1,271) |  | 1,869 |  | - |  | - |  | (5,353) |
| รวม | (3,358,306) |  | (160,147) |  | 51,615 |  | - |  | 23 |  | (3,466,815) |
| ที่ดิน อาคารและอุปกรณ์ - สุทธิ | 2,068,430 |  |  |  |  |  |  |  |  |  | 2,230,540 |

(หน่วย:พันบาท)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | งบการเงินเฉพาะบริษัท | | | | | | | | |
|  | ยอดตามบัญชี |  | จำนวนที่เพิ่มขึ้น |  | จำนวนที่ลดลง |  | โอนเข้า |  | ยอดตามบัญชี |
|  | ณ วันที่ 1 |  |  |  |  |  | (โอนออก) |  | ณ วันที่ 31 |
|  | มกราคม 2567 |  |  |  |  |  |  |  | ธันวาคม 2567 |
| ราคาประเมิน |  |  |  |  |  |  |  |  |  |
| ที่ดิน |  |  |  |  |  |  |  |  |  |
| - ราคาทุนเดิม | 21,920 |  | - |  | - |  | - |  | 21,920 |
| - ส่วนเกินทุนจากการตีราคาที่ดิน | 1,031,680 |  | - |  | - |  | - |  | 1,031,680 |
| รวมที่ดิน - ราคาประเมิน | 1,053,600 |  | - |  | - |  | - |  | 1,053,600 |
| ราคาทุน |  |  |  |  |  |  |  |  |  |
| อาคารและส่วนปรับปรุงอาคาร | 634,501 |  | 805 |  | (184) |  | 254 |  | 635,376 |
| เครื่องจักร อุปกรณ์และเครื่องมือ | 3,812,927 |  | 15,736 |  | (241,332) |  | 381,785 |  | 3,969,116 |
| เครื่องตกแต่ง ติดตั้งและอุปกรณ์สำนักงาน | 80,317 |  | 2,367 |  | (1,326) |  | 4,593 |  | 85,951 |
| ยานพาหนะ | 8,424 |  | - |  | - |  | - |  | 8,424 |
| เครื่องจักรระหว่างติดตั้งและงาน  ระหว่างก่อสร้าง | 106,781 |  | 318,552 |  | - |  | (386,632) |  | 38,701 |
| รวมอาคารและอุปกรณ์ - ราคาทุน | 4,642,950 |  | 337,460 |  | (242,842) |  | - |  | 4,737,568 |
| รวม | 5,696,550 |  |  |  |  |  |  |  | 5,791,168 |
| หัก ค่าเสื่อมราคาสะสม |  |  |  |  |  |  |  |  |  |
| อาคารและส่วนปรับปรุงอาคาร | (450,654) |  | (14,747) |  | 159 |  | - |  | (465,242) |
| เครื่องจักร อุปกรณ์และเครื่องมือ | (2,934,360) |  | (150,868) |  | 211,792 |  | - |  | (2,873,436) |
| เครื่องตกแต่ง ติดตั้งและอุปกรณ์สำนักงาน | (75,737) |  | (3,391) |  | 1,325 |  | - |  | (77,803) |
| ยานพาหนะ | (5,353) |  | (1,331) |  | - |  | - |  | (6,684) |
| รวม | (3,466,104) |  | (170,337) |  | 213,276 |  | - |  | (3,423,165) |
| ที่ดิน อาคารและอุปกรณ์ - สุทธิ | 2,230,446 |  |  |  |  |  |  |  | 2,368,003 |

(หน่วย:พันบาท)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | งบการเงินเฉพาะบริษัท | | | | | | | | |
|  | ยอดตามบัญชี |  | จำนวนที่เพิ่มขึ้น |  | จำนวนที่ลดลง |  | โอนเข้า |  | ยอดตามบัญชี |
|  | ณ วันที่ 1 |  |  |  |  |  | (โอนออก) |  | ณ วันที่ 31 |
|  | มกราคม 2566 |  |  |  |  |  |  |  | ธันวาคม 2566 |
| ราคาประเมิน |  |  |  |  |  |  |  |  |  |
| ที่ดิน |  |  |  |  |  |  |  |  |  |
| - ราคาทุนเดิม | 21,920 |  | - |  | - |  | - |  | 21,920 |
| - ส่วนเกินทุนจากการตีราคาที่ดิน | 916,080 |  | 115,600 |  | - |  | - |  | 1,031,680 |
| รวมที่ดิน - ราคาประเมิน | 938,000 |  | 115,600 |  | - |  | - |  | 1,053,600 |
| ราคาทุน |  |  |  |  |  |  |  |  |  |
| อาคารและส่วนปรับปรุงอาคาร | 637,315 |  | 138 |  | (3,621) |  | 669 |  | 634,501 |
| เครื่องจักร อุปกรณ์และเครื่องมือ | 3,690,750 |  | 7,974 |  | (28,375) |  | 142,578 |  | 3,812,927 |
| เครื่องตกแต่ง ติดตั้งและอุปกรณ์สำนักงาน | 96,481 |  | 1,483 |  | (18,790) |  | 1,143 |  | 80,317 |
| ยานพาหนะ | 8,424 |  | 1,869 |  | (1,869) |  | - |  | 8,424 |
| เครื่องจักรระหว่างติดตั้งและงาน  ระหว่างก่อสร้าง | 54,994 |  | 196,177 |  | - |  | (144,390) |  | 106,781 |
| รวมอาคารและอุปกรณ์ - ราคาทุน | 4,487,964 |  | 207,641 |  | (52,655) |  | - |  | 4,642,950 |
| รวม | 5,425,964 |  |  |  |  |  |  |  | 5,696,550 |
| หัก ค่าเสื่อมราคาสะสม |  |  |  |  |  |  |  |  |  |
| อาคารและส่วนปรับปรุงอาคาร | (438,978) |  | (15,297) |  | 3,621 |  | - |  | (450,654) |
| เครื่องจักร อุปกรณ์และเครื่องมือ | (2,820,705) |  | (141,001) |  | 27,346 |  | - |  | (2,934,360) |
| เครื่องตกแต่ง ติดตั้งและอุปกรณ์สำนักงาน | (91,965) |  | (2,551) |  | 18,779 |  | - |  | (75,737) |
| ยานพาหนะ | (5,951) |  | (1,271) |  | 1,869 |  | - |  | (5,353) |
| รวม | (3,357,599) |  | (160,120) |  | 51,615 |  | - |  | (3,466,104) |
| ที่ดิน อาคารและอุปกรณ์ - สุทธิ | 2,068,365 |  |  |  |  |  |  |  | 2,230,446 |

อาคารและอุปกรณ์ ซึ่งได้คิดค่าเสื่อมราคาทั้งจำนวนแล้วแต่ยังคงใช้งานอยู่ ณ วันที่ 31 ธันวาคม 2567 มีจำนวน 2,174.86 ล้านบาท (วันที่ 31 ธันวาคม 2566 : 2,386.80 ล้านบาท)

เมื่อวันที่ 18 มกราคม 2566 และวันที่ 1 ธันวาคม 2566 บริษัทได้ประเมินราคาที่ดินที่จังหวัดสมุทรปราการและจังหวัดระยองใหม่ ตามลำดับ โดยผู้ประเมินราคาอิสระ บริษัทได้บันทึกมูลค่ายุติธรรมของที่ดิน จำนวนรวม 1,053.60 ล้านบาท ซึ่งที่ดินมีราคาทุนเดิมรวม 21.92 ล้านบาท และมีส่วนเกินทุน จากการตีราคาที่ดินรวม 1,031.68 ล้านบาท

ทั้งนี้ มูลค่ายุติธรรมของที่ดินใช้เทคนิคการประเมินมูลค่าจากวิธีเปรียบเทียบกับข้อมูลตลาดในการวัดมูลค่ายุติธรรม โดยนำราคาขายของที่ดินที่เปรียบเทียบกันได้ในบริเวณใกล้เคียงกันมาปรับปรุงด้วยความแตกต่างของคุณสมบัติสำคัญ เช่น ขนาดของอสังหาริมทรัพย์ สถานที่ตั้ง และรูปร่างของที่ดิน ซึ่งถือเป็นการจัดลำดับชั้นของการวัดมูลค่ายุติธรรมอยู่ในระดับที่ 2 ตามการอธิบายไว้ในหมายเหตุประกอบ งบการเงินข้อ 26.8

ในปี 2567 และ 2566 บริษัทได้บันทึกดอกเบี้ยเป็นส่วนหนึ่งของต้นทุนสินทรัพย์จำนวน 4.17 ล้านบาท และจำนวน 3.11 ล้านบาท ตามลำดับ ต้นทุนการกู้ยืมนี้เป็นต้นทุนการกู้ยืมที่เกิดขึ้นจริงของเงินกู้ที่กู้มาเพื่อวัตถุประสงค์เฉพาะ โดยคำนวณจากอัตราการตั้งขึ้นเป็นทุน ตามอัตราดอกเบี้ยที่กำหนดในสัญญาเงินกู้

**10. สินทรัพย์สิทธิการใช้และหนี้สินตามสัญญาเช่า**

**สินทรัพย์สิทธิการใช้**

มูลค่าตามบัญชีของสินทรัพย์สิทธิการใช้ตามสัญญาเช่า และการเคลื่อนไหวสำหรับปีสิ้นสุดวันที่ 31 ธันวาคม 2567 และ 2566 แสดงได้ดังนี้

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | (หน่วย : พันบาท) | | | | | | | | |
|  | งบการเงินรวม/งบการเงินเฉพาะบริษัท | | | | | | | | |
|  | ณ วันที่ 1 |  | รายการในระหว่างปี | | | | |  | ณ วันที่ 31 |
|  | มกราคม 2567 |  | เพิ่มขึ้น |  | เปลี่ยนแปลงเงื่อนไข/  ตัดจำหน่าย |  | รับโอน  (โอนออก) |  | ธันวาคม 2567 |
| ราคาทุน |  |  |  |  |  |  |  |  |  |
| อาคาร | 38,115 |  | 526 |  | (457) |  | - |  | 38,184 |
| ยานพาหนะ | 16,993 |  | 3,055 |  | (4,328) |  | - |  | 15,720 |
| รวม | 55,108 |  | 3,581 |  | (4,785) |  | - |  | 53,904 |
| หัก ค่าเสื่อมราคาสะสม |  |  |  |  |  |  |  |  |  |
| อาคาร | (13,435) |  | (12,568) |  | 457 |  | - |  | (25,546) |
| ยานพาหนะ | (4,464) |  | (6,620) |  | 4,328 |  | - |  | (6,756) |
| รวม | (17,899) |  | (19,188) |  | 4,785 |  | - |  | (32,302) |
| สินทรัพย์สิทธิการใช้ - สุทธิ | 37,209 |  |  |  |  |  |  |  | 21,602 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | (หน่วย : พันบาท) | | | | | | | | |
|  | งบการเงินรวม/งบการเงินเฉพาะบริษัท | | | | | | | | |
|  | ณ วันที่ 1 |  | รายการในระหว่างปี | | | | |  | ณ วันที่ 31 |
|  | มกราคม 2566 |  | เพิ่มขึ้น |  | เปลี่ยนแปลงเงื่อนไข/  ตัดจำหน่าย |  | รับโอน  (โอนออก) |  | ธันวาคม 2566 |
| ราคาทุน |  |  |  |  |  |  |  |  |  |
| อาคาร | 42,092 |  | 6,822 |  | (10,799) |  | - |  | 38,115 |
| ยานพาหนะ | 21,030 |  | 15,346 |  | (19,383) |  | - |  | 16,993 |
| รวม | 63,122 |  | 22,168 |  | (30,182) |  | - |  | 55,108 |
| หัก ค่าเสื่อมราคาสะสม |  |  |  |  |  |  |  |  |  |
| อาคาร | (6,504) |  | (11,073) |  | 4,142 |  | - |  | (13,435) |
| ยานพาหนะ | (17,453) |  | (6,394) |  | 19,383 |  | - |  | (4,464) |
| รวม | (23,957) |  | (17,467) |  | 23,525 |  | - |  | (17,899) |
| สินทรัพย์สิทธิการใช้ - สุทธิ | 39,165 |  |  |  |  |  |  |  | 37,209 |

สินทรัพย์เช่าของกลุ่มบริษัท ประกอบด้วย อาคารสำนักงาน และยานพาหนะ อายุสัญญาเช่าเฉลี่ยเท่ากับ 3 ปี

**หนี้สินตามสัญญาเช่า**

มูลค่าตามบัญชีของหนี้สินตามสัญญาเช่าและการเคลื่อนไหวสำหรับปีสิ้นสุดวันที่ 31 ธันวาคม 2567 และ 2566 แสดงได้ดังนี้

|  |  |  |  |  |
| --- | --- | --- | --- | --- |
|  |  |  |  | (หน่วย:พันบาท) |
|  |  | งบการเงินรวม/งบการเงินเฉพาะบริษัท | | |
|  |  | 2567 |  | 2566 |
| ณ วันที่ 1 มกราคม |  | 32,172 |  | 36,370 |
| เพิ่มขึ้น |  | 3,538 |  | 19,628 |
| เพิ่มขึ้นจากดอกเบี้ย |  | 879 |  | 913 |
| เงินจ่ายชำระ |  | (18,648) |  | (18,082) |
| ลดลงจากการเปลี่ยนแปลงสัญญา |  | - |  | (6,657) |
| ณ วันที่ 31 ธันวาคม |  | 17,941 |  | 32,172 |
| หัก ส่วนที่ถึงกำหนดชำระในหนึ่งปี |  | (12,592) |  | (16,601) |
| หนี้สินตามสัญญาเช่า-สุทธิจากส่วนที่ถึงกำหนดชำระในหนึ่งปี |  | 5,349 |  | 15,571 |

ค่าใช้จ่ายเกี่ยวกับสัญญาเช่าที่รับรู้ในงบกำไรขาดทุนเบ็ดเสร็จสำหรับปีสิ้นสุดวันที่ 31 ธันวาคม 2567 และ 2566 แสดงได้ดังนี้

(หน่วย : พันบาท)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | งบการเงินรวม | | | |  | | งบการเงินเฉพาะบริษัท | | |
|  | 2567 |  | 2566 |  | | 2567 | |  | 2566 |
| ค่าเสื่อมราคาของสินทรัพย์สิทธิการใช้ | 19,188 |  | 17,467 |  | | 19,188 | |  | 17,467 |
| ดอกเบี้ยจ่ายจากหนี้สินตามสัญญาเช่า | 879 |  | 913 |  | | 879 | |  | 913 |
| ค่าใช้จ่ายที่เกี่ยวกับสัญญาเช่าระยะสั้น | 3,386 |  | 3,013 |  | | 1,284 | |  | 1,546 |
| ค่าใช้จ่ายที่เกี่ยวกับสัญญาเช่า |  |  |  |  | |  | |  |  |
| ซึ่งสินทรัพย์อ้างอิงมีมูลค่าต่ำ | 4,100 |  | 3,709 |  | | 4,100 | |  | 3,709 |
|  | 27,553 |  | 25,102 |  | | 25,451 | |  | 23,635 |

สำหรับปีสิ้นสุดวันที่ 31 ธันวาคม 2567 และ 2566 กระแสเงินสดจ่ายทั้งหมดสำหรับสัญญาเช่าใน  
งบการเงินรวมและงบการเงินเฉพาะบริษัท เป็นจำนวนเงิน 17.77 ล้านบาท และ 17.17 ล้านบาท ตามลำดับ

**11. สินทรัพย์ไม่มีตัวตน**

(หน่วย: พันบาท)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | งบการเงินรวม | | | | | | | | | | | |
|  | ยอดตามบัญชี |  | รายการเคลื่อนไหวระหว่างปี | | | | | | |  | ยอดตามบัญชี |
|  | ณ วันที่ 1  มกราคม 2567 |  | เพิ่มขึ้น |  | ลดลง |  | โอนเข้า  (โอนออก) |  | ผลต่างการแปลงค่างบการเงิน |  | ณ วันที่ 31  ธันวาคม 2567 |
| ราคาทุน |  |  |  |  |  |  |  |  |  |  |  |
| โปรแกรมคอมพิวเตอร์ | 61,596 |  | 904 |  | (600) |  | 1,402 |  | (27) |  | 63,275 |
| โปรแกรมคอมพิวเตอร์ระหว่างติดตั้ง | 1,244 |  | 3,785 |  | - |  | (1,402) |  | - |  | 3,627 |
| รวม | 62,840 |  | 4,689 |  | (600) |  | - |  | (27) |  | 66,902 |
| หัก ตัดจำหน่ายสะสม | (50,577) |  | (3,282) |  | 600 |  | - |  | 27 |  | (53,232) |
| สุทธิ | 12,263 |  |  |  |  |  |  |  |  |  | 13,670 |

(หน่วย:พันบาท)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | งบการเงินรวม | | | | | | | | | | | |
|  | ยอดตามบัญชี |  | รายการเคลื่อนไหวระหว่างปี | | | | | | |  | ยอดตามบัญชี |
|  | ณ วันที่ 1  มกราคม 2566 |  | เพิ่มขึ้น |  | ลดลง |  | โอนเข้า  (โอนออก) |  | ผลต่างการแปลงค่างบการเงิน |  | ณ วันที่ 31  ธันวาคม 2566 |
| ราคาทุน |  |  |  |  |  |  |  |  |  |  |  |
| โปรแกรมคอมพิวเตอร์ | 59,163 |  | 1,068 |  | (7,793) |  | 9,187 |  | (29) |  | 61,596 |
| โปรแกรมคอมพิวเตอร์ระหว่างติดตั้ง | 7,454 |  | 2,977 |  | - |  | (9,187) |  | - |  | 1,244 |
| รวม | 66,617 |  | 4,045 |  | (7,793) |  | - |  | (29) |  | 62,840 |
| หัก ตัดจำหน่ายสะสม | (55,373) |  | (3,025) |  | 7,792 |  | - |  | 29 |  | (50,577) |
| สุทธิ | 11,244 |  |  |  |  |  |  |  |  |  | 12,263 |

(หน่วย:พันบาท)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | งบการเงินเฉพาะบริษัท | | | | | | | | |
|  | ยอดตามบัญชี |  | รายการเคลื่อนไหวระหว่างปี | | | | |  | ยอดตามบัญชี |
|  | ณ วันที่ 1  มกราคม 2567 |  | เพิ่มขึ้น |  | ลดลง |  | โอนเข้า  (โอนออก) |  | ณ วันที่ 31  ธันวาคม 2567 |
| ราคาทุน |  |  |  |  |  |  |  |  |  |
| โปรแกรมคอมพิวเตอร์ | 67,240 |  | 904 |  | (7,108) |  | 1,402 |  | 62,438 |
| โปรแกรมคอมพิวเตอร์ระหว่างติดตั้ง | 1,244 |  | 3,785 |  | - |  | (1,402) |  | 3,627 |
| รวม | 68,484 |  | 4,689 |  | (7,108) |  | - |  | 66,065 |
| หัก ตัดจำหน่ายสะสม | (54,472) |  | (5,031) |  | 7,108 |  | - |  | (52,395) |
| สุทธิ | 14,012 |  |  |  |  |  |  |  | 13,670 |

(หน่วย: พันบาท)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | งบการเงินเฉพาะบริษัท | | | | | | | | |
|  | ยอดตามบัญชี |  | รายการเคลื่อนไหวระหว่างปี | | | | |  | ยอดตามบัญชี |
|  | ณ วันที่ 1  มกราคม 2566 |  | เพิ่มขึ้น |  | ลดลง |  | โอนเข้า  (โอนออก) |  | ณ วันที่ 31  ธันวาคม 2566 |
| ราคาทุน |  |  |  |  |  |  |  |  |  |
| โปรแกรมคอมพิวเตอร์ | 64,778 |  | 1,068 |  | (7,793) |  | 9,187 |  | 67,240 |
| โปรแกรมคอมพิวเตอร์ระหว่างติดตั้ง | 7,454 |  | 2,977 |  | - |  | (9,187) |  | 1,244 |
| รวม | 72,232 |  | 4,045 |  | (7,793) |  | - |  | 68,484 |
| หัก ตัดจำหน่ายสะสม | (57,841) |  | (4,423) |  | 7,792 |  | - |  | (54,472) |
| สุทธิ | 14,391 |  |  |  |  |  |  |  | 14,012 |

**12. เงินกู้ยืมระยะสั้นจากสถาบันการเงิน**

(หน่วย:พันบาท)

|  |  |  |  |
| --- | --- | --- | --- |
|  | งบการเงินรวม/งบการเงินเฉพาะบริษัท | | |
|  | 2567 |  | 2566 |
| ตั๋วสัญญาใช้เงิน | 1,093,000 |  | 890,000 |
| รวม | 1,093,000 |  | 890,000 |

ณ วันที่ 31 ธันวาคม 2567 และ 2566 บริษัทมีเงินกู้ยืมระยะสั้นจากสถาบันการเงินในประเทศเป็นสกุลเงินบาท เงินกู้ยืมดังกล่าวมีกำหนดชำระคืนภายในระยะเวลาไม่เกิน 6 เดือน อัตราดอกเบี้ยร้อยละ 3.50 - 3.90 ต่อปี (2566 : อัตราดอกเบี้ยร้อยละ 3.35 - 3.85 ต่อปี)

มูลค่ายุติธรรมของเงินกู้ยืมระยะสั้นที่มีอัตราดอกเบี้ยคงที่ มีมูลค่าใกล้เคียงกับราคาตามบัญชี เนื่องจากมีระยะเวลาครบกำหนดที่สั้น ซึ่งมีมูลค่ายุติธรรมอยู่ในระดับที่ 2 ของลำดับขั้นมูลค่ายุติธรรม

**13. เจ้าหนี้การค้าและเจ้าหนี้หมุนเวียนอื่น**

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | 2567 |  | 2566 |  | 2567 |  | 2566 |
| เจ้าหนี้การค้า - กิจการอื่น | 184,124 |  | 159,720 |  | 184,124 |  | 159,720 |
| เจ้าหนี้อื่น - กิจการอื่น | 66,226 |  | 91,315 |  | 66,176 |  | 90,563 |
| - กิจการที่เกี่ยวข้องกัน  (หมายเหตุ 4.4) | 29 |  | 46 |  | 2,957 |  | 5,215 |
| เงินรับล่วงหน้าจากลูกค้า | 12,385 |  | 10,593 |  | 12,385 |  | 10,527 |
| ค่าพลังงานค้างจ่าย | 17,638 |  | 9,175 |  | 17,638 |  | 9,175 |
| ค่านายหน้าและส่วนลดค้างจ่าย | 22,938 |  | 21,380 |  | 22,938 |  | 21,801 |
| เงินเดือนและโบนัสค้างจ่าย | 10,460 |  | 6,322 |  | 10,460 |  | 6,322 |
| ค่าใช้จ่ายค้างจ่ายอื่น | 24,377 |  | 22,815 |  | 20,902 |  | 21,725 |
| รวม | 338,177 |  | 321,366 |  | 337,580 |  | 325,048 |

**14. เงินกู้ยืมระยะยาวจากสถาบันการเงิน**

(หน่วย:พันบาท)

|  |  |  |  |  |
| --- | --- | --- | --- | --- |
|  | งบการเงินรวม /งบการเงินเฉพาะบริษัท | | | |
|  | 2567 |  | 2566 |
| เงินกู้ยืมจากสถาบันการเงินยกมาต้นปี | 314,388 |  | 238,874 |
| เงินกู้เพิ่ม | 119,839 |  | 153,740 |
| จ่ายชำระคืน | (117,763) |  | (78,226) |
| เงินกู้ยืมจากสถาบันการเงินคงเหลือปลายปี | 316,464 |  | 314,388 |
| หัก ส่วนของเงินกู้ยืมระยะยาวจากสถาบันการเงิน |  |  |  |
| ที่ถึงกำหนดชำระภายในหนึ่งปี | (155,640) |  | (214,576) |
| เงินกู้ยืมระยะยาวจากสถาบันการเงินที่ครบกำหนดชำระเกินหนึ่งปี | 160,824 |  | 99,812 |

ระยะเวลาครบกำหนดของเงินกู้ยืมระยะยาว ดังต่อไปนี้

(หน่วย:พันบาท)

|  |  |  |  |  |
| --- | --- | --- | --- | --- |
|  | งบการเงินรวม /งบการเงินเฉพาะบริษัท | | | |
|  | 2567 |  | 2566 |
| ครบกำหนดภายใน 1 ปี | 155,640 |  | 214,576 |
| ครบกำหนดเกิน 1 ปีแต่ไม่เกิน 5 ปี | 160,824 |  | 99,812 |
|  | 316,464 |  | 314,388 |

เงินกู้ยืมระยะยาวจากสถาบันการเงิน

ณ วันที่ 31 ธันวาคม 2567 เงินกู้ยืมระยะยาวจากสถาบันการเงินประกอบด้วย

1. วงเงินกู้ยืมจำนวน 300 ล้านบาท

เมื่อวันที่ 26 กันยายน 2562 บริษัทได้ทำสัญญาเงินกู้ยืมระยะยาวจากธนาคารในประเทศแห่งหนึ่งในสกุลเงินบาทโดยมีวงเงินกู้ยืมจำนวน 300 ล้านบาท มีกำหนดชำระคืนภายในระยะเวลา 5 ปี นับตั้งแต่วันเบิกเงินกู้ครั้งแรก โดยต้องชำระให้เสร็จสิ้นภายในวันที่ 25 ธันวาคม 2567 โดยมีระยะเวลาปลอดการชำระคืนเงินต้นเมื่อครบ 7 เดือนนับจากวันเบิกเงินกู้ครั้งแรกและบริษัทต้องจ่ายชำระคืนเงินต้นเป็นรายเดือน ส่วนดอกเบี้ยชำระเป็นรายเดือนโดยในปีที่ 1 - 5 มีดอกเบี้ยในอัตราดอกเบี้ย MLR ลบอัตราร้อยละคงที่ และสัญญาเงินกู้มีข้อกำหนดเกี่ยวกับการดำรงอัตราส่วนหนี้สินต่อส่วนของผู้ถือหุ้นและการดำรงอัตราส่วนความสามารถในการชำระดอกเบี้ยและเงินต้นตามเงื่อนไขของสัญญาเงินกู้ยืม

เมื่อวันที่ 26 มิถุนายน 2563 บริษัทได้รับการอนุมัติให้พักการชำระหนี้เงินกู้เป็นระยะเวลาหกเดือนตามมาตรการช่วยเหลือลูกค้าที่ได้รับผลกระทบจากสถานการณ์การแพร่ระบาดของโรคติดเชื้อไวรัส โคโรนา 2019 (COVID-19) ที่ส่งผลกระทบต่อเศรษฐกิจไทย โดยให้ชำระเฉพาะดอกเบี้ยและคิดอัตราดอกเบี้ยต่อปีคงเดิม เมื่อครบระยะเวลาพักการชำระหนี้ บริษัทต้องชำระหนี้ตามเงื่อนไขในสัญญาเดิม  
ทุกประการ โดยให้มีผลตั้งแต่วันที่ 25 กรกฎาคม 2563 ต่อมาเมื่อวันที่ 23 ธันวาคม 2563 บริษัทได้รับการอนุมัติให้พักการชำระหนี้เงินกู้ต่ออีกเป็นระยะเวลาสิบสองเดือน โดยให้มีผลตั้งแต่วันที่ 25 มกราคม 2564

เมื่อวันที่ 18 มกราคม 2567 บริษัทได้ทำหนังสือขอขยายระยะเวลาการชำระคืนเงินต้นกับสถาบันการเงินในประเทศแห่งหนึ่ง โดยขยายระยะเวลาการชำระคืนรายเดือนจากเดิมสิ้นสุดวันที่ 25 ธันวาคม 2567 เป็นสิ้นสุดวันที่ 25 มิถุนายน 2569 โดยให้มีผลตั้งแต่วันที่ 14 สิงหาคม 2567

ณ วันที่ 31 ธันวาคม 2567 จำนวนเงินกู้ผูกพันตามสัญญาเงินกู้ยืมมีมูลค่าคงค้างจำนวน 98.40 ล้านบาท (2566 : จำนวนเงินกู้ผูกพันตามสัญญาเงินกู้ยืมมีมูลค่าคงค้างจำนวน 165.60 ล้านบาท)

1. วงเงินกู้ยืมจำนวน 19 ล้านบาท

เมื่อวันที่ 1 กรกฎาคม 2565 บริษัทได้ทำสัญญาเงินกู้ยืมระยะยาวจากธนาคารในประเทศแห่งหนึ่งในสกุลเงินบาท เพื่อใช้เป็นเงินทุนในการลงทุนติดตั้งระบบผลิตไฟฟ้าจากพลังงานแสงอาทิตย์ แบบติดตั้งบนหลังคาอาคารโรงงาน โดยมีวงเงินกู้ยืมจำนวน 19 ล้านบาท มีกำหนดชำระคืนภายในระยะเวลา 3 ปี นับตั้งแต่วันเบิกเงินกู้ครั้งแรก โดยจ่ายชำระเงินต้นและดอกเบี้ยเป็นรายเดือน ในอัตราดอกเบี้ย MLR ลบอัตราร้อยละคงที่ บริษัทต้องเบิกเงินกู้ยืมนี้ภายในวันที่ 30 เมษายน 2566 และสัญญาเงินกู้มีข้อกำหนดเกี่ยวกับการดำรงอัตราส่วนหนี้สินต่อส่วนของผู้ถือหุ้นและการดำรงอัตราส่วนความสามารถในการชำระดอกเบี้ยและเงินต้นตามเงื่อนไขของสัญญาเงินกู้ยืม

เมื่อวันที่ 2 ธันวาคม 2567 บริษัทได้ทำหนังสือขอชำระคืนเงินกู้ก่อนกำหนดกับธนาคาร และได้ทำการจ่ายคืนเงินกู้ทั้งหมดในวันที่ 11 ธันวาคม 2567 (2566 : จำนวนเงินกู้ผูกพันตามสัญญาเงินกู้ยืมมีมูลค่าคงค้างจำนวน 7.92 ล้านบาท)

1. วงเงินกู้ยืมจำนวน 147 ล้านบาท

เมื่อวันที่ 21 กุมภาพันธ์ 2566 บริษัทได้ทำสัญญาเงินกู้ยืมระยะยาวจากธนาคารในประเทศ แห่งหนึ่งในสกุลเงินบาท เพื่อใช้เป็นเงินทุนในโครงการปรับปรุงเตาหลอม A โดยมีวงเงินกู้ยืมจำนวน 147 ล้านบาท มีกำหนดชำระคืนภายในระยะเวลา 4 ปี นับตั้งแต่วันเบิกเงินกู้ครั้งแรก โดยจ่ายชำระเงินต้นและดอกเบี้ยเป็นรายเดือน ในอัตราดอกเบี้ย MLR ลบอัตราร้อยละคงที่ บริษัทต้องเบิกเงินกู้ยืมนี้ภายในวันที่ 28 กุมภาพันธ์ 2568 และสัญญาเงินกู้มีข้อกำหนดกี่ยวกับการดำรงอัตราส่วนหนี้สินต่อ ส่วนของผู้ถือหุ้นและการดำรงอัตราส่วนความสามารถในการชำระดอกเบี้ยและเงินต้นตามเงื่อนไขของสัญญาเงินกู้ยืม

ณ วันที่ 31 ธันวาคม 2567 จำนวนเงินกู้ผูกพันตามสัญญาเงินกู้ยืมมีมูลค่าคงค้างจำนวน 112.26 ล้านบาท (2566 : จำนวนเงินกู้ผูกพันตามสัญญาเงินกู้ยืมมีมูลค่าคงค้างจำนวน 41.73 ล้านบาท)

1. วงเงินกู้ยืมจำนวน 40 ล้านบาท

เมื่อวันที่ 12 เมษายน 2566 บริษัทได้ทำสัญญาเงินกู้ยืมระยะยาวจากธนาคารในประเทศแห่งหนึ่งในสกุลเงินบาท เพื่อใช้เป็นเงินทุนในการลงทุนติดตั้งระบบผลิตไฟฟ้าจากพลังงานแสงอาทิตย์ โดยมีวงเงินกู้ยืมจำนวน 40 ล้านบาท มีกำหนดชำระคืนภายในระยะเวลา 5 ปี นับตั้งแต่วันเบิกเงินกู้ครั้งแรก โดยจ่ายชำระเงินต้นและดอกเบี้ยเป็นรายเดือน ในอัตราดอกเบี้ย MLR ลบอัตราร้อยละคงที่ บริษัท ต้องเบิกเงินกู้ยืมนี้ภายในวันที่ 30 เมษายน 2567 และสัญญาเงินกู้มีข้อกำหนดเกี่ยวกับการดำรงอัตราส่วนหนี้สินต่อส่วนของผู้ถือหุ้นและการดำรงอัตราส่วนความสามารถในการชำระดอกเบี้ยและเงินต้นตามเงื่อนไขของสัญญาเงินกู้ยืม

ณ วันที่ 31 ธันวาคม 2567 จำนวนเงินกู้ผูกพันตามสัญญาเงินกู้ยืมมีมูลค่าคงค้างจำนวน 26.32 ล้านบาท (2566 : จำนวนเงินกู้ผูกพันตามสัญญาเงินกู้ยืมมีมูลค่าคงค้างจำนวน 34.36 ล้านบาท)

1. วงเงินกู้ยืมจำนวน 90 ล้านบาท

เมื่อวันที่ 3 กรกฎาคม 2566 บริษัทได้ทำสัญญาเงินกู้ยืมระยะยาวจากธนาคารในประเทศแห่งหนึ่งในสกุลเงินบาท เพื่อใช้เป็นเงินทุนในโครงการปรับปรุงเตาหลอม B โดยมีวงเงินกู้ยืมจำนวน 90 ล้านบาท มีกำหนดชำระคืนภายในระยะเวลา 4 ปี นับตั้งแต่วันเบิกเงินกู้ครั้งแรก โดยจ่ายชำระเงินต้นและดอกเบี้ยเป็นรายเดือน ในอัตราดอกเบี้ย MLR ลบอัตราร้อยละคงที่ บริษัทต้องเบิกเงินกู้ยืมนี้ภายในวันที่ 31 มกราคม 2568 และสัญญาเงินกู้มีข้อกำหนดเกี่ยวกับการดำรงอัตราส่วนหนี้สินต่อส่วนของผู้ถือหุ้น และการดำรงอัตราส่วนความสามารถในการชำระดอกเบี้ยและเงินต้นตามเงื่อนไขของสัญญาเงินกู้ยืม

ณ วันที่ 31 ธันวาคม 2567 จำนวนเงินกู้ผูกพันตามสัญญาเงินกู้ยืมมีมูลค่าคงค้างจำนวน 79.48 ล้านบาท (2566 : จำนวนเงินกู้ผูกพันตามสัญญาเงินกู้ยืมมีมูลค่าคงค้างจำนวน 64.78 ล้านบาท)

ความเสี่ยงจากอัตราดอกเบี้ยของเงินกู้ยืมระยะยาว ประกอบด้วยรายละเอียดดังนี้

(หน่วย: พันบาท)

|  |  |  |  |
| --- | --- | --- | --- |
|  | งบการเงินรวม / งบการเงินเฉพาะบริษัท | | |
|  | 2567 |  | 2566 |
| **เงินกู้ยืมระยะยาว** |  |  |  |
| อัตราลอยตัว | 316,464 |  | 314,388 |
|  | 316,464 |  | 314,388 |

เงินกู้ยืมระยะยาวจากสถาบันการเงินมีอัตราดอกเบี้ย MLR ลบอัตราร้อยละคงที่ตามที่ระบุในสัญญา ซึ่งมีมูลค่ายุติธรรมใกล้เคียงกับราคาตามบัญชี โดยมูลค่ายุติธรรมอยู่ในระดับที่ 2 ของลำดับขั้นมูลค่ายุติธรรม

**15. ภาษีเงินได้รอการตัดบัญชี**

สินทรัพย์และหนี้สินภาษีเงินได้รอการตัดบัญชีจะหักกลบกันก็ต่อเมื่อสินทรัพย์และหนี้สินภาษีเงินได้ดังกล่าวเกี่ยวข้องกับหน่วยงานจัดเก็บภาษีเดียวกัน ภาษีเงินได้รอการตัดบัญชีคำนวณจากผลแตกต่างชั่วคราวตามวิธีหนี้สินโดยบริษัทใช้อัตราภาษีร้อยละ 20 และบริษัทย่อยใช้อัตราภาษีร้อยละ 20 - 25.17

สินทรัพย์ (หนี้สิน) ภาษีเงินได้รอการตัดบัญชีสำหรับปีสิ้นสุดวันที่ 31 ธันวาคม 2567 และ 2566 ที่ได้แสดงในงบกำไรขาดทุนเบ็ดเสร็จประกอบด้วยรายการต่อไปนี้

(หน่วย:พันบาท)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | งบการเงินรวม/งบการเงินเฉพาะบริษัท | | | | | | | |
|  | ยอดตามบัญชี | |  | รายได้ (ค่าใช้จ่าย) ในระหว่างปี | | |  | ยอดตามบัญชี |
|  | ณ วันที่ 1  มกราคม 2567 | |  | ในงบกำไรขาดทุน  เบ็ดเสร็จ |  | ในงบกำไรขาดทุน  เบ็ดเสร็จอื่น |  | ณ วันที่ 31  ธันวาคม 2567 |
| สินทรัพย์ภาษีเงินได้รอการตัดบัญชี : |  | |  |  |  |  |  |  |
| ค่าเผื่อผลขาดทุนด้านเครดิตที่คาดว่าจะเกิดขึ้น | 864 | |  | (534) |  | - |  | 330 |
| ค่าเผื่อการลดมูลค่าสินค้า สินค้าเคลื่อนไหวช้าและล้าสมัย | 12,864 | |  | 5,187 |  | - |  | 18,051 |
| การขายสินค้าฝากขาย | - | |  | 6,365 |  | - |  | 6,365 |
| หนี้สินเงินคืนสุทธิจากในสินค้าที่คาดว่าจะได้รับคืนจากลูกค้า | | 624 |  | (208) |  | - |  | 416 |
| ประมาณการหนี้สินสำหรับผลประโยชน์พนักงาน | 17,851 | |  | 1,294 |  | 2,391 |  | 21,536 |
| ขาดทุนทางภาษี | 6,607 | |  | 7,556 |  | - |  | 14,163 |
| หนี้สินตามสัญญาเช่า | 12,949 | |  | (9,361) |  | - |  | 3,588 |
| ประมาณการหนี้สินค่ารื้อถอน | - | |  | 504 |  | - |  | 504 |
| รวม | 51,759 | |  | 10,803 |  | 2,391 |  | 64,953 |
| หนี้สินภาษีเงินได้รอการตัดบัญชี : |  | |  |  |  |  |  |  |
| ค่าเสื่อมราคาทางบัญชีต่ำกว่าค่าเสื่อมราคาทางภาษี | (63,197) | |  | 8,351 |  | - |  | (54,846) |
| ส่วนเกินทุนจากการตีราคาที่ดิน | (206,336) | |  | - |  | - |  | (206,336) |
| สินทรัพย์สิทธิการใช้ | (12,814) | |  | 9,151 |  | - |  | (3,663) |
| รวม | (282,347) | |  | 17,502 |  | - |  | (264,845) |
| สุทธิ | (230,588) | |  | 28,305 |  | 2,391 |  | (199,892) |

(หน่วย:พันบาท)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | งบการเงินรวม/งบการเงินเฉพาะบริษัท | | | | | | | |
|  | ยอดตามบัญชี | |  | รายได้ (ค่าใช้จ่าย) ในระหว่างปี | | |  | ยอดตามบัญชี |
|  | ณ วันที่ 1  มกราคม 2566 | |  | ในงบกำไรขาดทุน  เบ็ดเสร็จ |  | ในงบกำไรขาดทุน  เบ็ดเสร็จอื่น |  | ณ วันที่ 31  ธันวาคม 2566 |
| สินทรัพย์ภาษีเงินได้รอการตัดบัญชี : |  | |  |  |  |  |  |  |
| ค่าเผื่อผลขาดทุนด้านเครดิตที่คาดว่าจะเกิดขึ้น | 760 | |  | 104 |  | - |  | 864 |
| ค่าเผื่อการลดมูลค่าสินค้า สินค้าเคลื่อนไหวช้าและล้าสมัย | 12,015 | |  | 849 |  | - |  | 12,864 |
| หนี้สินเงินคืนสุทธิจากในสินค้าที่คาดว่าจะได้รับคืนจากลูกค้า | | 746 |  | (122) |  | - |  | 624 |
| ประมาณการหนี้สินสำหรับผลประโยชน์พนักงาน | 17,351 | |  | 500 |  | - |  | 17,851 |
| ขาดทุนจากการวัดมูลค่ายุติธรรมตราสารอนุพันธ์ | (100) | |  | 100 |  | - |  | - |
| ขาดทุนทางภาษี | 20,506 | |  | (13,899) |  | - |  | 6,607 |
| หนี้สินตามสัญญาเช่า | 7,274 | |  | 5,675 |  | - |  | 12,949 |
| รวม | 58,552 | |  | (6,793) |  | - |  | 51,759 |
| หนี้สินภาษีเงินได้รอการตัดบัญชี : |  | |  |  |  |  |  |  |
| ค่าเสื่อมราคาทางบัญชีต่ำกว่าค่าเสื่อมราคาทางภาษี | (71,666) | |  | 8,469 |  | - |  | (63,197) |
| ส่วนเกินทุนจากการตีราคาที่ดิน | (183,216) | |  | - |  | (23,120) |  | (206,336) |
| สินทรัพย์สิทธิการใช้ | (7,199) | |  | (5,615) |  | - |  | (12,814) |
| รวม | (262,081) | |  | 2,854 |  | (23,120) |  | (282,347) |
| สุทธิ | (203,529) | |  | (3,939) |  | (23,120) |  | (230,588) |

สินทรัพย์ภาษีเงินได้รอการตัดบัญชีและผลแตกต่างชั่วคราวทางภาษีจะรับรู้ก็ต่อเมื่อมีความเป็นไปได้ค่อนข้างแน่นอนที่บริษัทจะได้ใช้ผลประโยชน์ทางภาษีดังกล่าว

ณ วันที่ 31 ธันวาคม 2567 กลุ่มบริษัทมีรายการผลขาดทุนทางภาษีของบริษัทย่อยแห่งหนึ่งที่ยังไม่ได้ใช้จำนวน 6.28 ล้านบาท จึงไม่ได้รับรู้เป็นสินทรัพย์ภาษีเงินได้รอการตัดบัญชีจำนวน 1.26 ล้านบาท เนื่องจากฝ่ายบริหารของกลุ่มบริษัทพิจารณาถึงความไม่แน่นอนของกำไรของบริษัทย่อยดังกล่าวที่สามารถนำมาใช้ประโยชน์ทางภาษีในอนาคต

**16. ประมาณการหนี้สินสำหรับผลประโยชน์พนักงาน**

กลุ่มบริษัทมีประมาณการหนี้สินสำหรับผลประโยชน์พนักงาน ดังนี้

(หน่วย:พันบาท)

|  | งบการเงินรวม/งบการเงินเฉพาะบริษัท | | |
| --- | --- | --- | --- |
|  | 2567 |  | 2566 |
| ประมาณการหนี้สินสำหรับผลประโยชน์พนักงานต้นปี | 89,254 |  | 86,756 |

|  |  |  |  |  |
| --- | --- | --- | --- | --- |
| **รับรู้ในกำไรหรือขาดทุน** |  | |  |  |
| ต้นทุนบริการปัจจุบัน | 6,830 | |  | 6,865 |
| ดอกเบี้ยจากภาระผูกพัน | 2,779 | |  | 2,705 |
| ผลต่างจากการวัดมูลค่าใหม่ของผลประโยชน์ระยะยาวอื่น | 471 | |  | - |
|  | 10,080 | |  | 9,570 |
| **รับรู้ในกำไรขาดทุนเบ็ดเสร็จอื่น** |  | |  |  |
| (กำไร) ขาดทุนจากการวัดมูลค่าใหม่ของผลประโยชน์พนักงานที่กำหนดไว้ | |  |  |  |
| * ข้อสมมติด้านประชากรศาสตร์ | - | |  | - |
| * ข้อสมมติทางการเงิน | 11,354 | |  | - |
| * ปรับปรุงจากประสบการณ์ | 602 | |  | - |
|  | 11,956 | |  | - |
|  | **()** | |  |  |
| ผลประโยชน์จ่าย | (3,610) | |  | (7,072) |
|  | (3,610) | |  | (7,072) |
|  | **1** | |  | **89** |
| ประมาณการหนี้สินสำหรับผลประโยชน์พนักงานปลายปี | 107,680 | |  | 89,254 |

**ข้อสมมติหลักในการประมาณการตามหลักการคณิตศาสตร์ประกันภัย**

ข้อสมมติหลักในการประมาณการตามหลักการคณิตศาสตร์ประกันภัยของภาระผูกพันผลประโยชน์ระยะยาวของพนักงาน ณ วันที่ 31 ธันวาคม 2567 และ 2566 สรุปได้ดังนี้

|  |  |  |  |
| --- | --- | --- | --- |
|  | ร้อยละ | | |
|  | งบการเงินรวม/งบการเงินเฉพาะบริษัท | | |
|  | 2567 |  | 2566 |
| อัตราคิดลด | 2.36 - 2.57 |  | 3.13 - 3.69 |
| อัตราการขึ้นเงินเดือน | 5.00 |  | 4.00 |
| อัตราการเปลี่ยนแปลงในจำนวนพนักงาน | 1.43 - 17.19 |  | 1.43 - 17.19 |
| อัตราการมรณะ (อ้างอิงจากตารางมรณะไทย พ.ศ. 2560) | ร้อยละ 100 |  | ร้อยละ 100 |
| อัตราทุพพลภาพและพิการ (อ้างอิงจากตารางมรณะไทย พ.ศ. 2560) | ร้อยละ 5 |  | ร้อยละ 5 |
| ราคาทอง | ราคาคงที่และราคาตลาด |  | ราคาคงที่และ ราคาตลาด |

**การวิเคราะห์ความอ่อนไหว**

ผลกระทบของการเปลี่ยนแปลงสมมติฐานที่สำคัญต่อมูลค่าปัจจุบันของภาระผูกพันผลประโยชน์ระยะยาวของพนักงาน ณ วันที่ 31 ธันวาคม 2567 และ 2566 สรุปได้ดังนี้

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม/งบการเงินเฉพาะบริษัท | | | | | | |
|  | 2567 | | |  | 2566 | | |
|  | เพิ่มขึ้น |  | ลดลง |  | เพิ่มขึ้น |  | ลดลง | |
| อัตราคิดลด (ร้อยละ 1) | (7,374) |  | 8,390 |  | (5,613) |  | 6,330 | |
| อัตราการขึ้นเงินเดือน (ร้อยละ 1) | 7,688 |  | (6,908) |  | 6,679 |  | (6,016) | |
| อัตราการเปลี่ยนแปลงในจำนวนพนักงาน (ร้อยละ 20) | (3,883) |  | 4,287 |  | (3,493) |  | 3,831 | |
| อัตราการมรณะ (ร้อยละ 20) | (770) |  | 777 |  | (635) |  | 641 | |

**การวิเคราะห์การครบกำหนดของการจ่ายชำระผลประโยชน์เมื่อเกษียณอายุที่กำหนดไว้**

(หน่วย:พันบาท)

|  |  |  |  |
| --- | --- | --- | --- |
|  | งบการเงินรวม/งบการเงินเฉพาะบริษัท | | |
|  | 2567 |  | 2566 |
| ภายใน 1 ปี | 6,440 |  | 8,128 |
| เกินกว่า 1 ปี - 5 ปี | 42,924 |  | 30,960 |
| เกินกว่า 5 ปี | 83,977 |  | 64,677 |
| รวม | 133,341 |  | 103,765 |

**17. สำรองตามกฎหมาย**

ตามพระราชบัญญัติบริษัทมหาชนจำกัด 2535 บริษัทต้องสำรองตามกฎหมายอย่างน้อยร้อยละ 5 ของกำไรสุทธิหลังจากหักส่วนของขาดทุนสะสมยกมา (ถ้ามี) จนกว่าสำรองนี้จะมีมูลค่าไม่น้อยกว่าร้อยละ 10 ของทุนจดทะเบียน สำรองนี้ไม่สามารถนำไปจ่ายเงินปันผลได้

**18. ค่าใช้จ่าย (รายได้) ภาษีเงินได้**

18.1 ส่วนประกอบหลักของค่าใช้จ่าย (รายได้) ภาษีเงินได้

สำหรับปีสิ้นสุดวันที่ 31 ธันวาคม 2567 และ 2566 ประกอบด้วย

|  | (หน่วย:พันบาท) | | | | | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | 2567 |  | 2566 |  | 2567 |  | 2566 |
| ค่าใช้จ่าย (รายได้) ภาษีเงินได้ที่แสดงอยู่ในกำไรขาดทุน : |  |  |  |  |  |  |  |
| ภาษีเงินได้ของปีปัจจุบัน : |  |  |  |  |  |  |  |
| ภาษีเงินได้นิติบุคคลสำหรับปี | - |  | 1,434 |  | - |  | - |
| ค่าใช้จ่ายภาษีเงินได้รอการตัดบัญชี : |  |  |  |  |  |  |  |
| การเปลี่ยนแปลงของผลต่างชั่วคราว |  |  |  |  |  |  |  |
| ที่รับรู้เมื่อเริ่มแรกและที่กลับรายการ | 28,305 |  | 3,939 |  | 28,305 |  | 3,939 |
| รวม | 28,305 |  | 5,373 |  | 28,305 |  | 3,939 |
| ค่าใช้จ่ายภาษีเงินได้ที่เกี่ยวข้องกับส่วนประกอบของ  งบกำไรขาดทุนเบ็ดเสร็จอื่น : | | | | | | | |
| ภาษีเงินได้รอการตัดบัญชี : |  |  |  |  |  |  |  |
| ผลกำไรจากการตีราคาที่ดินใหม่ | - |  | 23,120 |  | - |  | 23,120 |
| ผลขาดทุนจากการวัดมูลค่าใหม่ของผลประโยชน์พนักงาน ที่กำหนดไว้ | 2,391 |  | - |  | 2,391 |  | - |
| รวม | 2,391 |  | 23,120 |  | 2,391 |  | 23,120 |

18.2 การกระทบยอดระหว่างจำนวนค่าใช้จ่าย (รายได้) ภาษีเงินได้ อัตราภาษีที่แท้จริงถัวเฉลี่ยและอัตราภาษีที่ใช้

สำหรับปีสิ้นสุดวันที่ 31 ธันวาคม 2567 และ 2566 สรุปได้ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | | | | | |
|  | 2567 | | |  | 2566 | | |
|  | จำนวนภาษี (พันบาท) |  | อัตราภาษี  (%) |  | จำนวนภาษี (พันบาท) |  | อัตราภาษี  (%) |
| กำไร (ขาดทุน) ทางบัญชีก่อนค่าใช้จ่ายภาษีเงินได้สำหรับปี | (124,701) |  |  |  | 19,392 |  |  |
| ค่าใช้จ่าย (รายได้) ภาษีเงินได้ตามอัตราภาษีที่ใช้ | (24,940) |  | 20.00 |  | 3,878 |  | 20.00 |
| รายการกระทบยอด |  |  |  |  |  |  |  |
| ผลกระทบทางภาษีของค่าใช้จ่ายที่ไม่สามารถนำมา  หักในการคำนวณกำไรทางภาษี |  |  |  |  |  |  |  |
| * ค่าใช้จ่ายที่ไม่อนุญาตให้ถือเป็นรายจ่ายในการ คำนวณกำไรทางภาษี | 2,101 |  | (1.68) |  | 2,753 |  | 14.20 |
| ผลกระทบทางภาษีของรายได้หรือกำไรที่ไม่ต้อง  นำมาคำนวณกำไรทางภาษีและค่าใช้จ่ายที่หักเป็น  รายจ่ายได้เพิ่มในทางภาษี | (5,540) |  | 4.44 |  | (1,132) |  | (5.84) |
| ผลขาดทุนทางภาษีสำหรับปีที่ไม่ได้บันทึกเป็นสินทรัพย์ภาษี เงินได้รอการตัดบัญชี | 1,256 |  | (1.01) |  | - |  | - |
| ผลกระทบต่อภาษีเงินได้รอตัดบัญชีจากความแตกต่าง  ของอัตราภาษีสำหรับบริษัทย่อย | (1,182) |  | 0.95 |  | (126) |  | (0.65) |
| รวมรายการกระทบยอด | (3,365) |  | 2.70 |  | 1,495 |  | 7.71 |
| รวมค่าใช้จ่าย (รายได้) ภาษีเงินได้ตามอัตราภาษีที่แท้จริงถัวเฉลี่ย | (28,305) |  | 22.70 |  | 5,373 |  | 27.71 |

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินเฉพาะบริษัท | | | | | | |
|  | 2567 | | |  | 2566 | | |
|  | จำนวนภาษี (พันบาท) |  | อัตราภาษี  (%) |  | จำนวนภาษี (พันบาท) |  | อัตราภาษี  (%) |
| กำไร (ขาดทุน) ทางบัญชีก่อนค่าใช้จ่ายภาษีเงินได้สำหรับปี | (126,384) |  |  |  | 19,004 |  |  |
| ค่าใช้จ่าย (รายได้) ภาษีเงินได้ตามอัตราภาษีที่ใช้ | (25,277) |  | 20.00 |  | 3,801 |  | 20.00 |
| รายการกระทบยอด |  |  |  |  |  |  |  |
| ผลกระทบทางภาษีของค่าใช้จ่ายที่ไม่สามารถนำมา  หักในการคำนวณกำไรทางภาษี |  |  |  |  |  |  |  |
| * ค่าใช้จ่ายที่ไม่อนุญาตให้ถือเป็นรายจ่ายในการคำนวณกำไรทางภาษี | 2,101 |  | (1.66) |  | 1,078 |  | 5.67 |
| ผลกระทบทางภาษีของรายได้หรือกำไรที่ไม่ต้อง  นำมาคำนวณกำไรทางภาษีและค่าใช้จ่ายที่หักเป็น  รายจ่ายได้เพิ่มในทางภาษี | (5,129) |  | 4.06 |  | (940) |  | (4.94) |
| รวมรายการกระทบยอด | (3,028) |  | 2.40 |  | 138 |  | 0.73 |
| ค่าใช้จ่าย (รายได้) ภาษีเงินได้ตามอัตราภาษีที่แท้จริงถัวเฉลี่ย | (28,305) |  | 22.40 |  | 3,939 |  | 20.73 |

**19. การบริหารจัดการทุน**

วัตถุประสงค์ของกลุ่มบริษัทในการบริหารทุนของบริษัทนั้นเพื่อดำรงไว้ซึ่งความสามารถในการดำเนินงานอย่างต่อเนื่องของกลุ่มบริษัทเพื่อสร้างผลตอบแทนต่อผู้ถือหุ้นและเป็นประโยชน์ต่อผู้ที่มีส่วนได้เสียอื่น และเพื่อดำรงไว้ซึ่งโครงสร้างของทุนที่เหมาะสมเพื่อลดต้นทุนของเงินทุน

ในการดำรงไว้หรือปรับโครงสร้างของทุน กลุ่มบริษัทอาจปรับนโยบายการจ่ายเงินปันผลให้กับผู้ถือหุ้น การคืนทุนให้แก่ผู้ถือหุ้น การออกหุ้นใหม่ หรือการขายทรัพย์สินเพื่อลดภาระหนี้สิน

ณ วันที่ 31 ธันวาคม 2567 และ 2566 งบการเงินรวมมีอัตราส่วนหนี้สินต่อส่วนของผู้ถือหุ้นเท่ากับ 1.12:1 และ 0.96:1 ตามลำดับ

ณ วันที่ 31 ธันวาคม 2567 และ 2566 งบการเงินเฉพาะบริษัทมีอัตราส่วนหนี้สินต่อส่วนของผู้ถือหุ้นเท่ากับ 1.13:1 และ 0.97:1 ตามลำดับ

**20. เงินปันผลจ่าย**

ในการประชุมสามัญผู้ถือหุ้นประจำปีของบริษัท เมื่อวันที่ 24 เมษายน 2567 ที่ประชุมผู้ถือหุ้นได้มีมติอนุมัติให้จ่ายเงินปันผลจากการดำเนินงานสำหรับปี 2566 ในอัตราหุ้นละ 0.57 บาท เป็นจำนวนเงินรวม 12.16 ล้านบาท บริษัทได้จ่ายเงินปันผลดังกล่าวให้แก่ผู้ถือหุ้นแล้วในวันที่ 16 พฤษภาคม 2567

ในการประชุมสามัญผู้ถือหุ้นประจำปีของบริษัท เมื่อวันที่ 26 เมษายน 2566 ที่ประชุมผู้ถือหุ้นได้มีมติอนุมัติให้จ่ายเงินปันผลจากการดำเนินงานสำหรับปี 2565 ในอัตราหุ้นละ 0.57 บาท เป็นจำนวนเงินรวม 12.16 ล้านบาท บริษัทได้จ่ายเงินปันผลดังกล่าวให้แก่ผู้ถือหุ้นแล้วในวันที่ 17 พฤษภาคม 2566

**21. กำไร (ขาดทุน) ต่อหุ้นขั้นพื้นฐาน**

กำไร (ขาดทุน) ต่อหุ้นขั้นพื้นฐานคำนวณโดยการหารกำไร (ขาดทุน) สุทธิที่เป็นของผู้ถือหุ้นสามัญด้วยจำนวนหุ้นสามัญถัวเฉลี่ยถ่วงน้ำหนักที่ถือในระหว่างปีสิ้นสุดวันที่ 31 ธันวาคม 2567 และ 2566 ซึ่งมีจำนวน 21,330,715 หุ้น กลุ่มบริษัทไม่มีเครื่องมือทางการเงินและสัญญาอื่นที่ก่อหุ้นสามัญเทียบเท่า

**22. ค่าใช้จ่ายตามธรรมชาติ**

ค่าใช้จ่ายที่สำคัญสำหรับปีสิ้นสุดวันที่ 31 ธันวาคม 2567 และ 2566 ดังต่อไปนี้ได้จัดประเภทตามลักษณะ ซึ่งรวมไว้ในกำไรก่อนภาษีเงินได้

(หน่วย: พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | 2567 |  | 2566 |  | 2567 |  | 2566 |
| การเปลี่ยนแปลงในสินค้าสำเร็จรูปและงานระหว่างทำ | (58,934) |  | (135,950) |  | (58,990) |  | (135,952) |
| วัตถุดิบและวัสดุสิ้นเปลืองใช้ไป | 343,632 |  | 414,930 |  | 343,632 |  | 414,930 |
| ค่าใช้จ่ายเกี่ยวกับพนักงาน | 460,662 |  | 452,587 |  | 441,464 |  | 436,463 |
| ค่าพลังงาน | 387,205 |  | 511,249 |  | 387,154 |  | 511,199 |
| ค่าเสื่อมราคาและค่าตัดจำหน่าย | 192,846 |  | 180,639 |  | 194,556 |  | 182,010 |
| ค่าซ่อมแซมและบำรุงรักษา | 129,609 |  | 126,129 |  | 129,514 |  | 126,006 |
| ค่าขนส่งสินค้า | 50,999 |  | 51,285 |  | 50,999 |  | 51,284 |
| ขาดทุนจากการปรับลดมูลค่าสินค้า | 51,138 |  | 34,593 |  | 51,138 |  | 34,593 |
| ขาดทุนจากการจำหน่ายและตัดจำหน่ายที่ดิน |  |  |  |  |  |  |  |
| อาคารและอุปกรณ์และสินทรัพย์ไม่มีตัวตน | 28,777 |  | 617 |  | 28,777 |  | 617 |
| ค่าใช้จ่ายอื่นๆ | 290,569 |  | 313,860 |  | 310,027 |  | 330,048 |
|  | 1,876,503 |  | 1,949,939 |  | 1,878,271 |  | 1,951,198 |

**23. กองทุนสำรองเลี้ยงชีพ**

กลุ่มบริษัทและพนักงานของบริษัทได้ร่วมกันจัดตั้งกองทุนสำรองเลี้ยงชีพ ซึ่งประกอบด้วยเงินที่พนักงานจ่ายสะสมและเงินที่บริษัทจ่ายสมทบให้ กองทุนสำรองเลี้ยงชีพนี้บริหารโดยบริษัทหลักทรัพย์จัดการกองทุนซีไอเอ็มบี-พรินซิเพิล จำกัด และจะจ่ายให้พนักงานในกรณีที่ลาออกจากงานตามระเบียบว่าด้วยกองทุนสำรองเลี้ยงชีพของบริษัท สำหรับปีสิ้นสุดวันที่ 31 ธันวาคม 2567 และ 2566 กลุ่มบริษัทได้จ่ายเงินสมทบให้กับกองทุนสำรองเลี้ยงชีพเป็นจำนวน 8.81 ล้านบาท และ 8.22 ล้านบาท ตามลำดับ

**24. สิทธิประโยชน์ที่ได้รับจากการส่งเสริมการลงทุน**

บริษัทได้รับสิทธิประโยชน์จากการได้รับการส่งเสริมการลงทุนจากคณะกรรมการส่งเสริมการลงทุนตามพระราชบัญญัติส่งเสริมการลงทุน พ.ศ. 2520 ในกิจการผลิตผลิตภัณฑ์แก้ว ดังนี้

|  |  |
| --- | --- |
| เลขที่บัตรส่งเสริมการลงทุน | 63-0275-1-07-1-0 |
| ลงวันที่ | 5 มีนาคม 2563 |
| ประเภทกิจกรรมที่ได้รับการส่งเสริม | ประเภท 2.4.2 : กิจการผลิตผลิตภัณฑ์แก้ว |
| สิทธิประโยชน์ที่สำคัญที่ได้รับตามบัตรส่งเสริมการลงทุน |  |
| 1. ได้รับยกเว้นอากรขาเข้าสำหรับเครื่องจักร | ต้องนำเข้าภายในวันที่ 5 มีนาคม 2566 |
| 2. ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบ  กิจการที่ได้รับการส่งเสริมไม่เกินร้อยละ 50 ของเงินลงทุนรวมกันไม่  เกิน 72 ล้านบาท มีกำหนดเวลา 3 ปีนับจากวันที่มีรายได้ภายหลังจาก  ได้รับบัตรส่งเสริม |  |

เมื่อวันที่ 2 สิงหาคม 2566 บริษัทได้ยื่นหนังสือขอยกเลิกบัตรส่งเสริมการลงทุน ตามบัตรส่งเสริมเลขที่ 63-0275-1-07-1-0 ลงวันที่ 5 มีนาคม 2563 เนื่องจากไม่สามารถดำเนินการให้ได้รับใบอนุญาตที่เกี่ยวข้องตามข้อกำหนดได้ทันเวลาที่กำหนดให้แจ้งเปิดดำเนินการ ทางสำนักงานคณะกรรมการส่งเสริมการลงทุนจึงได้อนุมัติให้ยกเลิกโครงการตามบัตรส่งเสริมการลงทุนของบริษัท เมื่อวันที่ 10 พฤศจิกายน 2566 โดยบริษัทไม่มีภาระภาษีอากรขาเข้าด้านเครื่องจักร และไม่สามารถใช้บัตรส่งเสริมดังกล่าวได้ต่อไป

**25. ข้อมูลจำแนกตามส่วนงาน**

กลุ่มบริษัทดำเนินธุรกิจหลักเกี่ยวกับการผลิตและจำหน่ายผลิตภัณฑ์เครื่องแก้วสำหรับใช้บนโต๊ะอาหาร ฝ่ายบริหารจึงพิจารณาว่ากลุ่มบริษัทมีส่วนงานดำเนินงานเพียงส่วนเดียว บริษัทมีฐานการผลิตในประเทศไทยโดยแยกส่วนงานธุรกิจตามตลาดการจำหน่ายเป็นแบบตลาดในประเทศและตลาดต่างประเทศ ผู้มีอำนาจสูงสุดด้านการดำเนินงานพิจารณาผลการดำเนินงานจากข้อมูลในลักษณะเดียวกันกับที่นำมาเสนอในข้อมูลทางการเงิน

ยอดขายทางภูมิศาสตร์สำหรับปีสิ้นสุดวันที่ 31 ธันวาคม 2567 และ 2566 มีดังนี้

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | 2567 |  | 2566 |  | 2567 |  | 2566 |
| ขายในประเทศ | 571,228 |  | 612,148 |  | 571,228 |  | 612,148 |
| ขายต่างประเทศ | 1,210,871 |  | 1,376,744 |  | 1,210,058 |  | 1,376,508 |
| รวม | 1,782,099 |  | 1,988,892 |  | 1,781,286 |  | 1,988,656 |

สำหรับปีสิ้นสุดวันที่ 31 ธันวาคม 2567 และ 2566 กลุ่มบริษัทไม่มีรายได้จากลูกค้ารายใด ที่มีมูลค่าเท่ากับหรือมากกว่าร้อยละ 10 ของรายได้รวมของกลุ่มบริษัท

**26. เครื่องมือทางการเงิน**

**26.1 สินทรัพย์และหนี้สินทางการเงิน**

ณ วันที่ 31 ธันวาคม 2567 และ 2566 ผู้บริหารของกลุ่มบริษัทได้ประเมินโมเดลธุรกิจที่ใช้จัดการสินทรัพย์และหนี้สินทางการเงิน และจัดประเภทและวัดมูลค่ารายการสินทรัพย์และหนี้สินทางการเงินด้วยราคาทุนตัดจำหน่าย

**26.2** **ปัจจัยความเสี่ยงทางการเงิน**

กิจกรรมของกลุ่มบริษัทย่อมมีความเสี่ยงทางการเงินที่หลากหลายซึ่งได้แก่ ความเสี่ยงจากตลาด (รวมถึงความเสี่ยงจากอัตราแลกเปลี่ยน ความเสี่ยงด้านมูลค่ายุติธรรมอันเกิดจากการเปลี่ยนแปลงในอัตราดอกเบี้ย ความเสี่ยงด้านกระแสเงินสดอันเกิดจากการเปลี่ยนแปลงอัตราดอกเบี้ย และความเสี่ยงด้านราคา) ความเสี่ยงด้านการให้สินเชื่อ และความเสี่ยงด้านสภาพคล่อง แผนการจัดการความเสี่ยงโดยรวมของกลุ่มบริษัทจึงมุ่งเน้นความผันผวนของตลาดการเงินและแสวงหาวิธีการลดผลกระทบที่ทำให้เสียหายต่อผลการดำเนินงานทางการเงินของกลุ่มบริษัทให้เหลือน้อยที่สุดเท่าที่เป็นไปได้ กลุ่มบริษัทจึงใช้เครื่องมืออนุพันธ์ทางการเงิน เพื่อป้องกันความเสี่ยงที่จะเกิดขึ้น

การจัดการความเสี่ยงดำเนินงานโดยส่วนงานบริหารเงินของกลุ่มบริษัทเป็นไปตามนโยบายที่อนุมัติโดยคณะกรรมการบริษัท ส่วนงานบริหารเงินของกลุ่มบริษัทจะชี้ประเด็น ประเมิน และป้องกันความเสี่ยงทางการเงินด้วยการร่วมมือกันทำงานอย่างใกล้ชิดกับหน่วยปฏิบัติงานต่างๆ ภายในกลุ่มบริษัท คณะกรรมการจัดการความเสี่ยงจะกำหนดหลักการโดยภาพรวมเพื่อจัดการความเสี่ยงและนโยบายที่เกี่ยวข้องไว้เป็นลายลักษณ์อักษรรวมถึงนโยบายสำหรับความเสี่ยงที่เฉพาะเจาะจง เช่น ความเสี่ยงจากอัตราแลกเปลี่ยนเงินตราต่างประเทศ ความเสี่ยงอัตราดอกเบี้ย ความเสี่ยงการให้สินเชื่อ การใช้ตราสารทั้งที่เป็นอนุพันธ์ทางการเงินและไม่ใช่อนุพันธ์ทางการเงินและการลงทุนโดยใช้สภาพคล่องส่วนเกินในการจัดการความเสี่ยง

**26.3 ความเสี่ยงจากอัตราแลกเปลี่ยน**

เนื่องจากกลุ่มบริษัทดำเนินงานระหว่างประเทศจึงย่อมมีความเสี่ยงจากอัตราแลกเปลี่ยนเงินตราต่างประเทศซึ่งเกิดจากสกุลเงินที่หลากหลาย โดยมีสกุลเงินหลักเป็นดอลลาร์สหรัฐอเมริกา ความเสี่ยงจากอัตราแลกเปลี่ยนเกิดขึ้นจากรายการธุรกรรมในอนาคต การรับรู้รายการของสินทรัพย์และหนี้สิน และเงินลงทุนสุทธิในหน่วยงานต่างประเทศ

กิจการในกลุ่มบริษัทใช้สัญญาอัตราแลกเปลี่ยนล่วงหน้าเพื่อป้องกันความเสี่ยงจากอัตราแลกเปลี่ยนเงินตราต่างประเทศโดยมีคู่สัญญาเป็นส่วนงานบริหารเงินของกลุ่มบริษัท และส่วนงานบริหารเงินของกลุ่มบริษัทรับผิดชอบในการป้องกันความเสี่ยงของฐานะสุทธิในแต่ละสกุลเงินโดยใช้สัญญาอัตราแลกเปลี่ยนล่วงหน้าโดยมีคู่สัญญาเป็นสถาบันการเงิน

ณ วันที่ 31 ธันวาคม 2567 และ 2566 กลุ่มบริษัทมีความเสี่ยงจากอัตราแลกเปลี่ยนที่สำคัญอันเกี่ยวเนื่องจากการที่กลุ่มบริษัทมีธุรกรรมที่เป็นเงินตราต่างประเทศ ยอดคงเหลือของสินทรัพย์และหนี้สินทางการเงินในสกุลเงินตราต่างประเทศ มีดังนี้

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | (หน่วย:พันหน่วยในเงินตราต่างประเทศ) | | | | | | | | | | |
|  | งบการเงินรวม | | | | | | | | | | |
|  | สินทรัพย์ทางการเงิน | | |  | หนี้สินทางการเงิน | | |  | อัตราแลกเปลี่ยนถัวเฉลี่ย | | |
|  | 2567 |  | 2566 |  | 2567 |  | 2566 |  | 2567 |  | 2566 |
| เหรียญสหรัฐอเมริกา | 1,662 |  | 1,605 | 364 |  | 76 | 33.8432 |  | 34.0773 |
| ยูโร | 11 |  | 111 |  | 45 |  | 29 |  | 35.5893 |  | 37.9643 |
| หยวน | 1,984 |  | 6,211 |  | 3,614 |  | 10,074 |  | 4.7342 |  | 4.8299 |
| เยน | 16,070 |  | 4,770 |  | 1,830 |  | - |  | 0.2141 |  | 0.2388 |
| รูปีอินเดีย | 32,067 |  | 29,801 |  | 609 |  | 257 |  | 0.4001 |  | 0.4151 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | (หน่วย:พันหน่วยในเงินตราต่างประเทศ) | | | | | | | | | | |
|  | งบการเงินเฉพาะบริษัท | | | | | | | | | | |
|  | สินทรัพย์ทางการเงิน | | |  | หนี้สินทางการเงิน | | |  | อัตราแลกเปลี่ยนถัวเฉลี่ย | | |
|  | 2567 |  | 2566 |  | 2567 |  | 2566 |  | 2567 |  | 2566 |
| เหรียญสหรัฐอเมริกา | 1,662 |  | 1,605 | 364 |  | 76 | 33.8432 |  | 34.0773 |
| ยูโร | 11 |  | 111 |  | 45 |  | 29 |  | 35.5893 |  | 37.9643 |
| หยวน | 852 |  | 4,214 |  | 2,884 |  | 9,713 |  | 4.7758 |  | 4.8338 |
| เยน | 16,070 |  | 4,770 |  | 1,830 |  | - |  | 0.2141 |  | 0.2388 |
| รูปีอินเดีย | - |  | - |  | 354 |  | - |  | 0.4379 |  | - |

สัญญาซื้อขายเงินตราต่างประเทศล่วงหน้า

กลุ่มบริษัทได้ทำสัญญาซื้อขายเงินตราต่างประเทศล่วงหน้าเพื่อลดความเสี่ยงจากความผันผวนของลูกหนี้การค้าที่เป็นสกุลเงินตราต่างประเทศ

ณ วันที่ 31 ธันวาคม 2567 และ 2566 กลุ่มบริษัทไม่มีสัญญาซื้อขายเงินตราต่างประเทศล่วงหน้าคงเหลือ

**26.4 ความเสี่ยงจากอัตราดอกเบี้ย**

รายได้และกระแสเงินสดจากการดำเนินงานของกลุ่มบริษัทส่วนใหญ่ไม่ขึ้นกับการเปลี่ยนแปลงอัตราดอกเบี้ยในตลาด ธุรกรรมทั้งหมดที่ใช้อนุพันธ์ด้านอัตราดอกเบี้ยต้องได้รับอนุมัติจากผู้อำนวยการฝ่ายการเงินก่อนเข้าทำรายการ

กลุ่มบริษัทมีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินกู้ยืมที่มีอัตราดอกเบี้ย อย่างไรก็ตาม เนื่องจากหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาดหรือมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบัน ความเสี่ยงจากอัตราดอกเบี้ยของกลุ่มบริษัทจึงอยู่ในระดับต่ำ

**26.5 ความเสี่ยงด้านการให้สินเชื่อ**

กลุ่มบริษัทไม่มีการกระจุกตัวอย่างมีนัยสำคัญของความเสี่ยงทางด้านสินเชื่อ กลุ่มบริษัทมีนโยบายที่เหมาะสมเพื่อทำให้เชื่อมั่นได้ว่าได้ขายสินค้าและให้บริการแก่ลูกค้าที่มีประวัติสินเชื่ออยู่ในระดับที่เหมาะสม โดยกลุ่มบริษัทมีนโยบายจำกัดวงเงินการทำธุรกรรมกับสถาบันการเงินแต่ละแห่งอย่างเหมาะสม

**26.6 ความเสี่ยงด้านสภาพคล่อง**

การจัดการความเสี่ยงด้านสภาพคล่องอย่างรอบคอบหมายถึงการดำรงไว้ซึ่งเงินสดและหลักทรัพย์ที่มีตลาดรองรับอย่างเพียงพอ ความสามารถในการหาแหล่งเงินทุนที่เพียงพอและความสามารถในการบริหารความเสี่ยง ส่วนงานบริหารเงินของกลุ่มบริษัทตั้งเป้าหมายจะดำรงความยืดหยุ่นในการระดมเงินทุนโดยการรักษาวงเงินสินเชื่อให้มีความเพียงพอ เนื่องจากลักษณะปกติทางธุรกิจของกลุ่มบริษัทมีกระแสเงินสดเข้าออกเป็นจำนวนเงินค่อนข้างสูง

**26.7 การบัญชีสำหรับอนุพันธ์ทางการเงิน**

กลุ่มบริษัทเป็นคู่สัญญาในอนุพันธ์ที่เป็นเครื่องมือทางการเงินซึ่งส่วนมากจะประกอบด้วยสัญญาแลกเปลี่ยนเงินตราต่างประเทศล่วงหน้า เครื่องมือทางการเงินดังกล่าว จะถูกบันทึกด้วยมูลค่ายุติธรรม และจะมีการปรับมูลค่าให้แสดงในมูลค่ายุติธรรมใหม่ทุกสิ้นรอบระยะเวลารายงาน กำไรหรือขาดทุนจากการปรับมูลค่ายุติธรรมจะบันทึกในกำไรหรือขาดทุน

มูลค่ายุติธรรมของเครื่องมือทางการเงินที่เป็นตราสารอนุพันธ์ได้แก่ราคาตลาดของเครื่องมือทางการเงินที่เป็นตราสารอนุพันธ์ ณ วันที่รายงาน ซึ่งราคาดังกล่าวได้แสดงมูลค่าปัจจุบันของเครื่องมือทางการเงินที่เป็นตราสารอนุพันธ์

**26.8 การวัดมูลค่ายุติธรรม**

การวิเคราะห์เครื่องมือทางการเงินที่วัดมูลค่าด้วยมูลค่ายุติธรรมจำแนกตามวิธีการประมาณมูลค่า ความแตกต่างของระดับข้อมูลสามารถแสดงได้ดังนี้

* ข้อมูลระดับที่ 1 ได้แก่ ราคาเสนอซื้อขาย (ไม่ต้องปรับปรุง) ในตลาดที่มีสภาพคล่องสำหรับสินทรัพย์หรือหนี้สินอย่างเดียวกัน
* ข้อมูลระดับที่ 2 ได้แก่ ข้อมูลอื่นนอกเหนือจากราคาเสนอซื้อขายซึ่งรวมอยู่ในข้อมูลระดับ 1 ทั้งที่สามารถสังเกตได้โดยตรง (ได้แก่ ข้อมูลราคา) หรือโดยอ้อม (ได้แก่ ข้อมูลที่คำนวณมาจากราคา) สำหรับสินทรัพย์นั้นหรือหนี้สินนั้น
* ข้อมูลระดับที่ 3 ได้แก่ ข้อมูลสำหรับสินทรัพย์หรือหนี้สินซึ่งไม่ได้มาจากข้อมูลที่สามารถสังเกตได้จากตลาด (ข้อมูลที่ไม่สามารถสังเกตได้)

ณ วันที่ 31 ธันวาคม 2567 และ 2566 บริษัทมีสินทรัพย์และหนี้สินที่วัดมูลค่าด้วยมูลค่ายุติธรรมหรือเปิดเผยมูลค่ายุติธรรมแยกแสดงตามลำดับชั้นของมูลค่ายุติธรรม ดังนี้

|  | (หน่วย: พันบาท) | | | | | | |
| --- | --- | --- | --- | --- | --- | --- | --- |
|  | งบการเงินรวม/งบการเงินเฉพาะบริษัท | | | | | | |
|  | ระดับ 1 |  | ระดับ 2 |  | ระดับ 3 |  | รวม |
| **สินทรัพย์ที่วัดมูลค่าด้วยมูลค่ายุติธรรม** | | | | | | | |
| ที่ดิน | - |  | 1,053,600 |  | - |  | 1,053,600 |

ในระหว่างปีปัจจุบัน ไม่มีการโอนรายการระหว่างลำดับชั้นของมูลค่ายุติธรรม

**27. การเปลี่ยนแปลงในหนี้สินที่เกิดจากกิจกรรมจัดหาเงิน**

การเปลี่ยนแปลงในหนี้สินที่เกิดจากกิจกรรมจัดหาเงินสำหรับปีสิ้นสุดวันที่ 31 ธันวาคม 2567 และ 2566 มีดังนี้

|  | (หน่วย : พันบาท) | | | | | | | | | | |
| --- | --- | --- | --- | --- | --- | --- | --- | --- | --- | --- | --- |
|  | งบการเงินรวม / งบการเงินเฉพาะบริษัท | | | | | | | | | | |
|  | ยอดคงเหลือ |  | กระแสเงินสด |  | รายการที่ไม่ใช่เงินสด | | | | |  | ยอดคงเหลือ |
|  | ณ วันที่ 1 |  | เพิ่ม (ลด)\* |  | เพิ่มขึ้น |  | การแปลงค่า |  | ผลต่างจาก |  | ณ วันที่ 31 |
|  | มกราคม 2567 |  |  |  | (ลดลง) |  | อัตรา |  | การแปลงค่า |  | ธันวาคม 2567 |
|  |  |  |  |  |  |  | แลกเปลี่ยน |  | งบการเงิน |  |  |
|  |  |  |  |  |  |  |  |  |  |  |  |
| เงินกู้ยืมระยะสั้นจากสถาบันการเงิน | 890,000 |  | 203,000 |  | - |  | - |  | - |  | 1,093,000 |
| เงินกู้ยืมระยะยาวจากสถาบันการเงิน | 314,388 |  | 2,076 |  | - |  | - |  | - |  | 316,464 |
| หนี้สินตามสัญญาเช่า | 32,172 |  | (17,769) |  | 3,538 |  | - |  | - |  | 17,941 |
| รวม | 1,236,560 |  | 187,307 |  | 3,538 |  | - |  | - |  | 1,427,405 |

|  | (หน่วย : พันบาท) | | | | | | | | | | |
| --- | --- | --- | --- | --- | --- | --- | --- | --- | --- | --- | --- |
|  | งบการเงินรวม / งบการเงินเฉพาะบริษัท | | | | | | | | | | |
|  | ยอดคงเหลือ |  | กระแสเงินสด |  | รายการที่ไม่ใช่เงินสด | | | | |  | ยอดคงเหลือ |
|  | ณ วันที่ 1 |  | เพิ่ม (ลด)\* |  | เพิ่มขึ้น |  | การแปลงค่า |  | ผลต่างจาก |  | ณ วันที่ 31 |
|  | มกราคม 2566 |  |  |  | (ลดลง) |  | อัตรา |  | การแปลงค่า |  | ธันวาคม 2566 |
|  |  |  |  |  |  |  | แลกเปลี่ยน |  | งบการเงิน |  |  |
|  |  |  |  |  |  |  |  |  |  |  |  |
| เงินกู้ยืมระยะสั้นจากสถาบันการเงิน | 665,000 |  | 225,000 |  | - |  | - |  | - |  | 890,000 |
| เงินกู้ยืมระยะยาวจากสถาบันการเงิน | 238,874 |  | 75,514 |  | - |  | - |  | - |  | 314,388 |
| หนี้สินตามสัญญาเช่า | 36,370 |  | (17,169) | () | 12,971 |  | - |  | - |  | 32,172 |
| รวม | 940,244 |  | 283,345 |  | 12,971 |  | - |  | - |  | 1,236,560 |

\*กระแสเงินสดจากกิจกรรมจัดหาเงินสุทธิรวมจำนวนเงินสดรับและเงินสดชำระคืนในงบกระแสเงินสด

**28. ภาระผูกพันและหนี้สินที่อาจเกิดขึ้น**

**28.1 ภาระผูกพันที่เป็นข้อผูกมัดตามสัญญาเช่าดำเนินงาน - กรณีที่กลุ่มบริษัทเป็นผู้เช่า**

28.1.1 กลุ่มบริษัททำสัญญาเช่าพื้นที่ อุปกรณ์สำนักงาน และยานพาหนะ ซึ่งเป็นสัญญาเช่าระยะสั้นและสัญญาเช่า ซึ่งสินทรัพย์อ้างอิงที่มีมูลค่าต่ำ ยอดรวมของจำนวนเงินขั้นต่ำที่ต้องจ่ายในอนาคตตามสัญญาเช่า มีดังนี้

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | 2567 |  | 2566 |  | 2567 |  | 2566 |
| ไม่เกิน 1 ปี | 4,713 |  | 5,437 |  | 4,195 |  | 4,098 |
| เกินกว่า 1 ปีแต่ไม่เกิน 5 ปี | 4,664 |  | 5,979 |  | 4,664 |  | 5,421 |
| รวม | 9,377 |  | 11,416 |  | 8,859 |  | 9,519 |

28.1.2 บริษัทมีภาระผูกพันจากการทำสัญญาซื้อขายก๊าซธรรมชาติ มีระยะเวลาของสัญญา 4 ปี โดยบริษัทต้องชำระค่าใช้ก๊าซธรรมชาติ และค่าใช้ท่อเป็นรายเดือนในราคาที่ตกลงกันตามสัญญา

28.1.3 บริษัทมีภาระผูกพันจากการทำสัญญาซื้อขายแก๊ส มีระยะเวลาของสัญญา 8 ปี บริษัทต้องชำระค่าใช้ออกซิเจนเหลว และค่าบริการบำบัดน้ำเป็นรายเดือนในราคาที่ตกลงกันตามสัญญา

**28.2 หนังสือค้ำประกันจากธนาคาร**

ณ วันที่ 31 ธันวาคม 2567 กลุ่มบริษัทมีหนี้สินที่อาจเกิดขึ้นจากการที่กลุ่มบริษัทได้ให้สถาบันการเงินในประเทศออกหนังสือสัญญาค้ำประกันการใช้ไฟฟ้าเป็นจำนวนเงินทั้งสิ้น 17.24 ล้านบาท (2566 : 17.42 ล้านบาท (ค้ำประกันการใช้ไฟฟ้าและการขายสินค้า))

**28.3 ภาระผูกพันเกี่ยวกับเลตเตอร์ออฟเครดิตที่ยังไม่ได้ใช้**

ณ วันที่ 31 ธันวาคม 2567 กลุ่มบริษัทไม่มีภาระผูกพันเกี่ยวกับเลตเตอร์ออฟเครดิตที่เปิดไว้ แต่ยังไม่ได้ใช้ (2566 : 2.36 ล้านเหรียญสหรัฐอเมริกา (เทียบเท่าเงินบาท 81.82 ล้านบาท))

**28.4 ภาระผูกพันเกี่ยวกับการซื้อวัตถุดิบและสินค้าสำเร็จรูป**

ณ วันที่ 31 ธันวาคม 2567 กลุ่มบริษัทมีภาระผูกพันเกี่ยวกับการซื้อวัตถุดิบและสินค้าสำเร็จรูป เป็นจำนวนเงิน 122.29 ล้านบาท (2566 : 86.69 ล้านบาท)

**28.5 ภาระผูกพันฝ่ายทุน**

ณ วันที่ 31 ธันวาคม 2567 กลุ่มบริษัทมีภาระผูกพันฝ่ายทุนจากการซื้อเครื่องจักรและอุปกรณ์ เป็นจำนวนเงินทั้งสิ้น 21.65 ล้านบาท (2566 : 138.15 ล้านบาท)

**29. คดีฟ้องร้อง**

เมื่อวันที่ 19 สิงหาคม 2567 บริษัทได้รับคำฟ้องเรียกค่าเสียหายต่อศาลแรงงาน โดยขณะนี้อยู่ระหว่างขั้นตอนการสืบพยานซึ่งผลของคดียังไม่เป็นที่สิ้นสุด ฝ่ายบริหารของบริษัทได้ใช้ดุลยพินิจในการประเมินผลของคดีและเชื่อมั่นว่าจะไม่มีความเสียหายที่มีนัยสำคัญ จึงพิจารณาบันทึกประมาณการหนี้สิน ณ วันที่ 31 ธันวาคม 2567 จำนวน 2.44 ล้านบาท

**30. การอนุมัติงบการเงิน**

งบการเงินนี้ได้รับอนุมัติให้ออกโดยคณะกรรมการของบริษัทเมื่อวันที่ 19 กุมภาพันธ์ 2568